Penuhkan Stok Barangan Kecantikan Anda Dengan Tawaran #SatuNation Watsons

Selepas musim perayaan ini pastinya ramai antara kita yang mencari cara untuk jimatkan perbelanjaan diri bukan? Maklumlah tidak lama lagi hujung tahun, mahu simpan duit untuk pergi bercuti pula.

Berita baik untuk orang orang macam kami yang suka berjimat dengan tawaran Beli Satu PERCUMA Satu, Watsons Malaysia sepanjang bulan Ogos ini bakal mengadakan tawaran #SatuNation bersempena dengan sambutan Hari Kebangsaan Malaysia 2017.

Bukan sikit sikit barangan yang mereka tawarkan dalam kempen #SatuNation ini, boleh penuh almari rumah anda jika pergi shooping di Watsons hujung minggu ini.

Untuk tunjuk kepada anda apa yang ditawarkan oleh Watsons Malaysia kali ini, kami sendiri berkunjung ke Watsons yang bertempat di The Curve, Mutiara Damansara dan anda tidak akan percaya dengan apa kami jumpa. Lihat saja pilihan tawaran #SatuNation yang kami jumpa.

Perlukan mask muka untuk kulit lebih cantik? Anda boleh dapat dua untuk satu harga.

Perlukan stok syampu rambut untuk seisi rumah? Kita boleh borong dengan promosi Beli Satu PERCUMA Satu.

Cecair mandian? Tisu basah? Pencukur janggut? Semua ada untuk anda beli tanpa risau dompet menipis.

Kami ingat mahu beli satu dua barang sahaja tapi apakan daya godaan tawaran #SatuNation buat kami penuhkan bakul Watsons tanpa sedar — tetapi tidak mengapa semua pembelian ini berbaloi dan mampu tahan lama.

Rasanya minggu depan kami akan datang lagi ke Watsons untuk borong lagi barangan tawaran #SatuNation ini kerana ianya akan berlangung sehingga 4 September 2017. Seronok betul shopping sejimat ini — mesra dompet, orang rumah pun suka. Jom!


Sekitar Sambutan Hari Lahir Awal Ashaari

Selamat hari lahir yang ke 36 tahun buat Awal Ashaari. Meriah juga kami lihat perkongsian gambar di akaun Instagram Awal mengenai sambutan hari lahirnya itu yang sebenarnya adalah pada 6 Ogos nanti. Kira sambutan hari lahir in advance begitu.

Apa yang pasti, ketika ini tiada gosip gosip panas yang mengekori selebriti yang juga merupakan suami kepada pelakon wanita, Scha al-Yahya ini.

Malah menerusi perkembangan terbaru pasangan ini, Awal dalam masa yang sama turut merancang untuk menambah cahaya mata selepas enam tahun mendirikan rumah tangga. Bagi Awal dan Scha, selang beberapa tahun untuk menambah cahaya mata ini juga sebenarnya memberi ruang kepada anak mereka, Lara Alana untuk matang sebelum dapat adik baru.

Apa pun, semoga segala perancangan pasangan ini akan dipermudahkan. Kami belanja sikit beberapa keping gambar sepanjang majlis berlangsung. Enjoice!


Pengaruh Kawan Punca Adam Shahz, Fatin Afeefa Cerai

Enggan mengeruhkan keadaan, pelakon Adam Shahz menjelaskan bahawa punca penceraian di antara dirinya dan isteri iaitu Fatin Afeefa adalah kerana pergaulan rakan rakan selain menafikan kehadiran orang ketiga dalam rumah tangga mereka.

“Saya faham, sebelum ini rumah tangga kami pernah bergolak gara-gara isu saya membalas mesej seorang wanita. Demi Allah, di pihak saya, tiada orang ketiga. Kenyataan ini perlu juga dibuat bagi menjelaskan situasi kami yang sebenar, agar tiada lagi pihak yang bertanya”

“Orang tuduh saya macam-macam, kononnya sayalah punca rumah tangga kami berkecai. Apa yang saya boleh katakan, keretakan ini berpunca daripada pergaulan kawan. Saya tidak mahu menyalahkan mana-mana pihak”

“Lagipun kami berbaik dan masih lagi keluar bersama demi anak-anak. Saya tak mahu mengeruhkan keadaan kerana kami saling memerlukan antara satu sama lain untuk membesarkan mereka,” katanya kepada BH Online.

Adam telah menceraikan Fatin dengan talak satu pada 30 Mei lalu di Mahkamah Syariah Petaling Jaya. Sebelum itu, Fatin telah memfailkan perceraian pada 15 Mei lalu di atas sebab tidak lagi mempunyai persefahaman sebagai suami isteri.

Sementara itu Fatin turut memohon maaf kerana terpaksa berdolak-dalik sebelum ini berkaitan status perkahwinan mereka. Katanya, apa yang dilakukan itu atas dasar tidak mahu tertekan.

“Perceraian ini mengajar saya supaya berhati-hati memilih kawan bagi memastikan diri tidak terpengaruh dengan perkara negatif. Selain itu, kita juga tidak tahu agenda di sebalik keikhlasan mereka berkawan dengan kita,” kongsinya.

Adam dan Fatin Afeefa mendirikan rumah tangga pada Disember 2013 dan dikurniakan dua cahaya mata, Adam Aisy Arrian berusia 4 tahun juga Ivy Herra Sophia, 2 tahun. Semoga kedua dua belah pihak tabah dalam menghadapi hari yang mendatang. (rtky/s)


"Tunjuk Bahagia Di Instagram Bukan Untuk Tutup Masalah"

Ada orang suka melihat gambar atau video mesra yang dipamerkan selebriti kesayangan mereka, tetapi ada juga yang tidak senang dengan perkara itu. Seperti Siti Sarah pula, beliau tidak menyangka perkongsiannya di laman sosial mengundang rasa tidak puas hati.

“Secara jujur, saya tidak sangka video yang dimuat naik mendapat perhatian ramai kerana sebelum ini kami sering berkongsi gambar berdua. Kalau diikutkan, mereka yang mengenali kami sudah maklum dengan karakter itu”

“Bagi saya, tiada kena mengena dengan masalah rumah tangga. Kalau ada pun kami ada cara untuk mengatasi permasalahan. Kebahagiaan bukan boleh direka, namun sekiranya perkongsian saya dapat menggembirakan peminat”

Jelasnya lagi, perkongsian rumah tangganya yang bahagia bukanlah dibuat untuk menutup keretakan hubungan beliau dan suami tetapi sekadar berkongsikan kepada peminat. Malah jika ada masalah sekalipun, Sarah lebih selesa tidak menjaja cerita di laman sosial.

“Kami berpegang pada prinsip untuk tidak membawa sebarang masalah di sosial media kerana ia tidak seharusnya dikongsikan. Sebenarnya artis dan orang biasa tidak jauh berbeza dan itu yang saya tekankan di media sosial,” jelasnya kepada Berita Harian Online. (rtky/w)


Ummi Nazeera, Suami Selamat Nikah 23 Julai Lalu

Pelakon popular Ummi Nazeera, 27, mengesahkan telah selamat bernikah dengan lelaki pilihan keluarganya, Dr. Mohd. Izzar Anwari Dato’ Sri Abdul Khani, 30, dalam sebuah majlis tertutup pada 23 Julai lalu, lebih awal daripada tarikh asal pernikahan itu yang sepatutnya berlangsung di sini hari ini.

Menurut Ummi atau nama sebenarnya Ummi Nazeera Nur Hidayah Dato’ Zainulabadin, dia mengambil keputusan untuk mempercepatkan majlis itu bagi menghormati permintaan keluarga.

“Saya mengaku sudah bergelar isteri Izzar sejak 23 Julai lalu kerana menuruti keputusan keluarga agar pernikahan ini diadakan lebih awal daripada tarikh dirancang,” katanya.

Ummi ditemui ketika majlis meraikan pasangan itu selamat bernikah dengan dihadiri seramai 200 keluarga terdekat termasuk tetamu kenamaan, Yang Amat Mulia Tengku Seri Panglima Raja Tengku Baderulzaman Ibni Almarhum Sultan Mahmud Al-Mukhtafi Billah Shah serta isteri, Toh Puan Seri Wan Hidayah Wan Ismail di Hotel Le Meridien, Putrajaya hari ini.

Ummi sah diijabkabulkan bersama Izzar yang merupakan seorang doktor berasal dari Kuala Lumpur dengan sekali lafaz pada jam 10.45 pagi di kediaman adik kepada bapa Ummi, Yang Berbahagia Dato’ Aziz Mat Akhir di Bukit Tunku, Kuala Lumpur.

Khutbah nikah disampaikan oleh Imam Besar Masjid Wilayah, Dato’ Rashidy Jamil Al-Rashid. Jumlah mas kahwin dirahsiakan.Hanya 20 tetamu diundang pada majlis pernikahan mereka.

Turut hadir menyaksikan akad nikah itu ialah bonda Sultan Terengganu, Yang Teramat Mulia Tengku Besar Terengganu Sharifah Nong Fatimah Syed Abdullah Al-Saggof, isteri Aziz, Yang Amat Mulia Tengku Dato’ Rahimah Almarhum Sultan Mahmud Al-Mukhtafi Billah Shah, ibu serta abang Ummi, Dato’ Sri Maziah Musa dan Dato’ Ahmad Nazreem Azrul Hidayat, bapa serta ibu Izzar, Abdul Khani Daud dan Datin Sri Nurah Abdul Rahman. Ummi menerima tujuh dulang hantaran berbalas sembilan.

Bercakap mengenai perubahan dirinya selepas bergelar isteri, Ummi memberitahu, dia kini berasa lebih gembira dan tenang selepas memasuki 11 hari mendirikan rumah tangga.

“Saya kena lebih berhati-hati dalam setiap perkara kerana sekarang hidup berdua bersama suami. Kalau hendak merajuk atau marah, kena berfikir banyak kali disebabkan takut rasa berdosa dengan suami”

“Cuma agak sedih apabila kami terpaksa berpisah selepas setengah hari bernikah kerana Izzar masih lagi bertugas di Sarawak. Yang pasti, saya perasan bahawa suami menjadi lebih romantik selepas berkahwin,” jelas Ummi yang bakal meneruskan karier seni seperti biasa selepas ini.

Kedua mempelai itu merancang untuk berbulan madu di Sabah dan Switzerland tidak lama lagi. Resepsi persandingan pasangan itu akan diadakan di Hotel Shangri-La pada Sabtu ini dan diikuti di Dewan Bankuet Menara Felda, Persiaran KLCC di sini 12 Ogos ini. (rtky/h)


Tiada Duit Sara Diri, Atikah Suhaime Terpaksa Balik Kampung

Gara-gara tidak mendapat sebarang tawaran berlakon selama enam bulan, Atikah Suhaime kini terpaksa melupakan kerjayanya seketika dan pulang ke Singapura. Jelas pelakon itu, disebabkan tiada tawaran beliau terpaksa menggunakan duit simpanannya untuk menyara hidup.

“Selama enam bulan saya tak dapat apa-apa tawaran sehingga terpaksa menggunakan duit simpanan untuk menampung perbelanjaan. Jujur saya katakan disebabkan duit simpanan pun nak habis, saya nekad untuk pulang ke Singapura dan bekerja di sana sahaja”

“Kini saya sedang bekerja di sebuah syarikat swasta sebagai pegawai pemasaran sejak awal bulan Julai lalu. Saya tak letakkan masa berapa lama akan berehat tapi Insya-Allah saya akan kembali dalam dunia seni,” jelasnya kepada m Star Online mengenai perkara itu.

Sebelum ini, menerusi akaun Instagram, Atikah ada memuat naik status seolah memberi gambaran bahawa dirinya sudah penat menghambakan diri didalam dunia seni. Walaupun sukar namun beliau terpaksa melupakan kerjayanya seketika dan mencari semula semangatnya yang hilang.

Kalau masih ingat pernah suatu ketika, Atikah dipalit kontroversi hebat apabila gambar bogel mirip wajahnya bersama dua lagi pelakon lelaki tersebar dengan meluas. Tidak pasti pula jika hal itu membuatkan Atikah digam dari produksi tempatan hingga tidak mendapat tawaran. (rtky/w)


Hubungan Cinta Putus, Fathia Latiff Tak Jadi Kahwin

Tidak menafikan mahupun mengiyakan berita perkahwinan yang tersebar baru-baru ini. Tetapi hari ini Fathia Latiff mengakui hubungannya dengan jejaka bernama A telah berakhir bulan lalu. Malah perkahwinan yang dirancang diadakan tahun ini juga turut sama hancur berkecai.

“Saya hanya mampu merancang dan kadang-kadang yang kita rancang tak semestinya berlaku kerana semua itu atas kehendak Allah. Setakat ini saya boleh katakan yang diri ini tiada komitmen dengan mana-mana lelaki. Selagi saya tidak diijab kabulkan, saya adalah milik ibu dan ayah”

“Tunggu saja sampai hari pernikahan baru saya akan umumkan. Kalau ikutkan, memanglah rasa sedikit terkilan kerana hasrat saya untuk hidup seperti pasangan lain tidak kesampaian. Tapi saya yakin Allah lebih tahu yang terbaik”

Siapa yang tidak mahu mendirikan rumah tangga dan mempunyai keluarga sendiri, tetapi dalam hal ini Fathia percaya segala yang terjadi punya hikmah. Walaupun hati hancur buat kali kedua selepas hubungan dengan Aiman Hakim sebelum ini, beliau tetap berfikiran positif.

“Setiap orang ada pasang surut dan mungkin bukan rezeki saya untuk ada teman dalam waktu terdekat ini. Saya sentiasa positif dan tidak mudah mengalah kerana hidup mesti diteruskan,” jelasnya kepada Utusan Online mengenai hubungan cinta yang telah berakhir. (rtky/w)


“Mohon Sabar Tunggu Kenyataan Afifah Nasir”

Selaku kakak kepada Afifah Nasir, Anzalna Nasir menjelaskan bahawa semua pihak perlu bersabar sementara menunggu kenyataan daripada adiknya itu sendiri. Bagaimanapun menurut Anzalna, dia dalam masa yang sama menjelaskan bahawa redha dengan kejadian yang menimpa.

“Saya ingin memohon maaf atas keterlanjuran kata kepada semua pihak, termasuk kepada pihak sana (merujuk kepada Bella dan keluarganya). Saya berharap, selepas ini semua pihak boleh sabar menantikan sendiri kenyataan daripada adik saya,” katanya kepada BH Online.

Sementara itu, Anzalna menjelaskan bahawa semua orang tidak terlepas daripada melakukan kesilapan selain memohon agar segala urusan dipermudahkan.

“Tak rasa sedih dicaci, tak juga mahu menagih untuk dipuji. Setiap manusia tidak pernah lari daripada membuat kesilapan. Allah takkan mensia-siakan orang yang bersabar dan reda dengan setiap ujian-Nya. Amat rugilah juga seseorang itu apabila Allah menghadirkan ujian kepadanya, tetapi dia masih di takuk sama”

“Mengeluh tak berkesudahan, menyalahkan itu dan ini takkan membawa kita ke mana-mana. Semoga Allah permudahkan urusan kami,” katanya. (rtky/s)


Fattah Amin Antara Pelakon Paling Mahal Di Malaysia

Siapa kata nama Fattah Amin tenggelam dek kerana gosip rumah tangga Aliff Aziz dan Bella Astillah. Terbaru menerusi video yang dimuat naik pengarah tersohor negara, Micheal Ang, nama Fattah Amin antara pelakon Malaysia kini yang menerima bayaran paling mahal.

“Artis paling mahal? Banyak je artis mahal. Aaron mahal, Fattah mahal, Janna Nick mahal, Erra Fazira mahal. Semua artis-artis A tu mahal lah. kalau tak mahal, taklah A dia orang,” katanya dalam video di Instagram.

Itu antara jawapan Ang ketika ditanya oleh peminat mengenai senarai selebriti yang menerima bayaran paling mahal di sudut pandangan beliau. Selain Fattah, ada lagi beberapa orang selebriti terkenal lain yang turut menjadi pilihan pengarah terbabit seperti Aaron Aziz, Erra Fazira dan Janna Nick.

Nampaknya berhasil segala titik peluh pelakon ini biarpun dihimpit pelbagai kontroversi dan dibenci oleh peminat. Kalau berlakon macam kayu tetapi mendapat bayaran paling mahal dan dapat hidup bersenang-lenang apa salahnya bukan. Semoga karier Fattah akan terus maju.

Tapi diingatkan sekali lagi, ini hanyalah pendapat dari sudut pandangan Micheal Ang. Setakat ini masih tiada kajian yang pasti menunjukkan Fattah merupakan pelakon termahal di Malaysia. Jadi kepada sesiapa yang tidak puas hati, jangan marah ya! (rtky/w)

??Fattah artis Gred A.?? 1/8 sessi gunting2, stylekan rambut utk suaikan ngan watak ??????????#FattahAmin #fattastic #Fattahrians #lotsoflove @fattahaminz Credit igLive MA ?

A post shared by Bellerrina? (@bellerrina2) on Jul 31, 2017 at 3:13am PDT


Datuk Seri Vida Cari Suami Mata Kelabu, Kaki Shopping

Bercerai sebanyak tiga kali tidak menghalang usahawan berjaya, Datuk Seri Vida untuk terus mencari teman hidup. Kali ini, Datuk Vida menginginkan calon suami yang mempunyai mata kelabu ala-ala jejaka mat salleh dan yang paling penting beliau haruslah suka membeli-belah.

“Dia kena ada karakter yang saya mahukan, bermata kelabu tapi ada ke calon seperti itu. Dia juga kena terima diri saya seadanya. Lelaki mana sanggup terima kalau sekali shopping saya borong 14 handbag. Pengsan lelaki tu”

“Dalam banyak-banyak resume, ada yang dari Finland dan Scotland. Tapi saya tak tengok pun lagi, takut nanti terjatuh cinta,” katanya berseloroh kepada portal Projek MMO mengenai ciri-ciri calon suami yang diingininya.

Selain itu, Datuk Seri Vida juga menetapkan jejaka itu haruslah menyanyangi anak-anaknya serta bersikap jujur dan amanah. Mungkin bekas suami-suami sebelum ini tidak suka membeli-belah dan bermata kelabu sehingga Datuk Seri Vida mengemukakan syarat sebegitu bukan.

Memang hebat penangan lagu I Am Me, sampaikan orang luar negara turut menghantar resume untuk memperisterikan Datuk Seri Vida. Apapun, diharapkan Datuk Seri Vida bertemu jodoh dengan lelaki yang jujur dan bukan memperisterikannya diatas sebab-sebab tertentu. (rtky/w)


"Jauhi Diri Dari Keluarga Saya & Aliff Aziz"

Biarpun pada ketika ini masih sunyi sepi ungkapan maaf dari pihak Afifah Nasir, namun kakaknya Anzalna Nasir telah pun memohon maaf secara terbuka di Instagram semalam. Dengan hati yang terbuka Bella Astillah menerima permohonan maaf beliau.

“Bila orang sudah minta maaf kita harus memaafkan mereka. Dia buat secara terbuka lagi dan saya sangat berbesar hati untuk menerima permohonan maafnya. Mungkin selepas ini Anzalna perlu mengetahui keadaan sebenar sebelum boleh mengeluarkan komen,” katanya kepada Utusan Online.

Manakala menerusi laporan m Star Online, Bella ada memberitahu kenyataan ‘meroyan’ yang dikeluarkan Anzalna sangat menyakitkan hati beliau. Malah selepas kenyataan beliau mula viral, keluarga Bella di Sabah turut terkesan dengan kata-kata itu yang dianggap melampau.

Selain itu, Bella tegas menyatakan dirinya masih tidak bersedia memaafkan dan melupakan tindakan Afifah yang pada ketika ini masih hilang. Trauma dengan kejadian karaoke itu, Bella berharap pihak Afiffah tidak mendekati keluarganya serta suaminya lagi.

Buat anda yang mungkin lupa atau tidak ingin lupa- ini adalah kenyataan Anzalna kepada Bella selepas kejadian pergelutan di karaoke, bilik keramat 333 melibatkan Aliff Aziz, Bella dan Afifah. (rtky/w)


Aliff Aziz Hairan Afifah Nasir Hilangkan Diri

Tindakan pelakon dan penyanyi Aliff Aziz memohon maaf terhadap perlakuannya baru baru ini mendapat pelbagai reaksi berbaur daripada warga laman sosial namun dalam masa yang sama, Aliff turut hairan apabila Afifah mendiamkan diri selain tidak muncul di set penggambaran drama.

“Saya minta maaf kepada pihak produksi yang terjejas dengan isu ini. Selepas saya keluar dari lokap keesokan harinya (Sabtu) saya terus ke lokasi penggambaran kerana tak mahu menyusahkan mereka”

“Saya harap sangat Afifah bersikap profesional dan habiskan penggambaran ini, kasihan pada pihak produksi yang akan menanggung kerugian,” katanya kepada mStar Online.

Sementara itu dalam perkembangan lain, akaun Twitter Aliff Aziz turut digodam. Akibatnya empunya nombor telefon yang dipamerkan menerima ribuan panggilan yang tidak dikenali.

“Itu bukan status yang saya muat naik, Twitter saya sudah lama tidak aktif kerana terlupa kata laluan. Malah sejak isu ini timbul ada pihak yang menggodam akaun saya dan muat naik kenyataan buruk serta menyertakan nombor telefon yang kononnya kepunyaan saya,” jelasnya. (rtky/s)


Atikah Suhaime Berhenti Berlakon, Merajuk Dengan Industri?

Kedengaran seperti merajuk tetapi itulah keputusan yang diambil Atikah Suhaime apabila ingin berehat seketika dari dunia hiburan. Menerusi akaun Instagram, Atikah seolah memberi gambaran bahawa semangatnya sudah hilang setelah beberapa tahun bergelar anak seni.

“Selama lima tahun, kehidupan saya ibarat di awan dan tidak berhubung dengan dunia sebenar. Saya juga sudah ketinggalan banyak hari jadi dan hari perkahwinan, malah ketinggalan hari kelahiran satu-satunya anak saudara saya,” jelasnya kepada Harian Metro.

Dalam kenyataan itu, Atikah turut memberitahu bahawa dirinya sangat merindui kehidupannya yang dulu (sebelum bergelar selebriti), malah katanya pelbagai pengorbanan dilakukannya untuk berada di tahap yang sekarang. Dengan itu, beliau ingin meluangkan masa bersama keluarganya seketika.

Rata-rata peminat terkejut dengan pengakuan yang dibuat serta berharap Atikah akan menemui semangatnya yang telah hilang. Dalam masa yang sama, ada juga peminat yang bersetuju dengan kenyataannya itu dan mendoakan yang terbaik untuk pelakon kesayangan mereka.

Tidak pasti sama ada Atikah memang merajuk dengan industri tanah air atau tidak. Bagaimanapun buat masa sekarang difahakam beliau berada di Singapura bersama keluarga dan enggan memberikan sebarang komen. (rtky/w)


Serina Redzuawan, Gavin Edward Sah Bercerai Talak Satu

Setelah pelbagai pergolakan dan kontroversi terjadi, akhirnya hari ini Serina Redzuawan sah bercerai talak satu dengan bekas suami, Gavin Edward O’luanaigh. Pagi tadi kira-kira jam 10.45 pagi, Gavin telah melafazkan cerai di Mahkamah Rendah Syariah Petaling.

“Kami tidak bergaduh dan paling penting kes perceraian kami selesai dengan baik. Paling penting kebajikan anak-anak dan walaupun bercerai kami sama-sama akan jaga mereka dengan baik,” katanya kepada m Star Online.

Dalam prosiding yang sama, Gavin turut menarik balik permohonan nusyuz terhadap Serina yang difailkannya sebelum ini. Mahkamah Tinggi Syariah Shah Alam sebelum ini telah memerintahkan hak penjagaan kekal kedua-dua anak mereka diberikan kepada Gavin, berserta persetujuan bersama.

Terdahulu Serina selaku plaintif kes telah menfailkan permohonan cerai mengikut Seksyen 47, Enakmen Keluarga Islam Negeri Selangor pada 6 Disember tahun lalu. Pasangan ini mendirikan rumah tangga pada tahun 2010 dan mempunyai dua cahaya mata. (rtky/w)


"Dengan Rendah Diri, Saya Minta Maaf Kepada Semua & Pihak Sana"

Terus dihimpit dengan cacian dan makian setiap hari akibat kenyataan ‘meroyan’ tempoh hari, akhirnya Anzalna Nasir memohon maaf atas tindakannya tidak berfikir panjang ketika bercakap. Jelasnya, beliau tidak tahan lagi melihat kata-kata kesat yang dilemparkan kepadanya.

“Ramai netizen datang menghamburkan kata-kata yang kurang elok dan biadap di ruangan komen saya. Sebagai seorang manusia biasa, siapa yang gembira apabila membaca banyak komen negatif yang datang bertubi-tubi. Perkara itu menjadi satu provokasi dan menimbulkan kemarahan”

“Apabila dalam kemarahan, ayat yang tidak sepatutnya akan keluar dari mulut kita. Saya dengan rasa rendah diri ingin memohon maaf atas keterlanjuran kata kepada semua pihak, termasuk pihak sana,” jelasnya kepada portal Astro Gempak mengenai sikapnya yang tidak matang.

Susulan campur tangan Anzalna didalam penglibatan adiknya, Afifah Nasir didalam rumah tangga orang, Anzalna nampaknya telah menukar akaun Instagramnya kepada ‘private’. Malah setelah pelbagai pendedahan oleh Aliff Aziz semalam, ramai mendesak Afifah tampil memohon maaf.

“Saya tak takut, tetapi enggan mengeruhkan lagi keadaan dan saya sendiri tidak perlu melibatkan diri dalam perkara ini. Apa yang boleh saya katakan, saya tidak menyebelahi mana-mana pihak. Sejujurnya, saya sendiri rasa gembira melihat Aliff dan Bella Astillah masih bersama,” tambahnya lagi.

Mungkin Anzalna terlalu cepat mempertahankan adik sendiri walaupun ketika itu masih tiada kesahihan mengenai kejadian sebenar yang berlaku. Terlajak perahu boleh diundur, terlajak kata memang padah akibatnya. (rtky/w)


Bella Astillah: Perkataan Meroyan Tak Manis

Beberapa hari lepas terjadi apabila kakak kepada Afifah Nasir, iaitu pelakon Anzalna Nasir pula telah berbalas komen bersama peminat dan komen itu telah menyebut mengenai perkataan ‘meroyan’ merujuk kepada Bella Astillah. Akibatnya, Anzalna dikecam dari pelbagai pihak.

“Saya pun tak tahu ‘meroyan tu apa. Perkataan ‘meroyan’ itu tidak manis atau tidak sesuai dilemparkan terutama jika dia datang daripada sesiapa yang belum merasai pengalaman melahirkan anak,” katanya ketika di majlis sidang media petang kelmarin.

Tambahnya lagi perkataan itu begitu sensitif membuatkan keluarganya di Sabah turut terkesan akan perkataan ‘meroyan’ yang dikaitkan dengan ketidakstabilan emosi dalam kalangan wanita lepas bersalin.

Dalam pada itu, Bella meminta pelakon Afifah yang dikaitkan dengan suaminya Aliff Aziz supaya menjauhkan diri daripada suami dan keluarganya, serta berharap Aliff berpegang pada janji untuk tidak mengulangi perangai sama seperti yang dikatakan sewaktu dibebaskan daripada tahanan reman.

“Saya berharap dengan kejadian ini dapat memberi pengajaran bukan sahaja untuk Aliff tetapi semua orang di luar sana yang mempunyai keluarga. Saya tidak mampu untuk mengatakan bahawa saya telah memaafkan wanita itu kerana hati saya masih sakit”

“Saya maafkan Aliff kerana dia suami saya dan bapa kepada anak kami. Untuk Afifah, biarlah masa yang menentukan,” katanya. (rtky/h)


“Kali Kedua Kau Buat, Gua Cari Lu Sampai Dapat”

Boleh tahan beremosi juga Zed Zaidi memberi pandangan mengenai isu Aliff Aziz yang hangat diperkatakan baru baru ini. Walaubagaimanapun, Zed selaku Presiden Seniman itu juga dalam masa yang sama masih menghormati pelakon berkenaan.

“Dari sudut pandangan saya, bagi saya, Aliff, lu memang tak gentleman. Sebab sebagai lelaki patut kita menghormati wanita lebih lebih lagi isteri kita yagn memang sentiasa di belakang kita”

“Kalau nak cakap jujur, bagi akulah, kau ni dah mencemarkan imej artis Malaysia. Walaupun kau bukan artis Malaysia, kau kena respek artis Malaysia,” antara kata-katanya kepada Rotikaya.

Selain itu, Zed turut mengaitkan beberapa lagi kes melibatkan artis luar yang datang ke Malaysia sebelum ini dan menegaskan mengapa dia ingin menghalang kebanjiran artis luar negara di Malaysia. Namun kata Zed, jika ingin bawa artis luar datang ke Malaysia, biarlah yang berkualiti dan membantu industri tanah air terutamanya dari sudut cukai.

Di penghujung video, Zed sempat menyuarakan lagi pendapatnya sendiri berkenaan isu tersebut selain menegaskan supaya Aliff Aziz tidak mengulangi perkara yang sama buat kali kedua.

“Aku ni tahan sabar ni sebab apa sebab aku masih respect kau lagi sebab isteri kau. Kau kena ingat tau, isteri yang kau pukul tu rakyat Malaysia tau. Aku buat complain dengan imigresen dan macam-macam – yang memang kau tak boleh masuk Malaysialah”

“Jadi, masa ni aku masih respect. Jadi jaga perangai kau. Kau dah berjanji tadi aku tengok, yang memang kau tak nak buat lagi. Tapi kali kedua kau buat, lu jagalah bro, gua cari lu sampai dapat,” tegasnya menutup bicara.

Jika anda mempunyai banyak masa, bolehlah tonton video pendek di bawah untuk mendengar sendiri apa yang diperkatakan oleh Zed Zaidi. (rtky/s)


Aliff Aziz Mengaku Bersalah, Enggan Panjang Isu

Kontroversi yang melibatkan pelakon dan penyanyi Aliff Aziz akhirnya terjawab apabila dia telah mengaku kesalahannya berhubung dengan kecurangannya terhadap isteri, Bella Astillah dan dalam masa yang sama menyeru sebelah pihak lagi sama sama mengakui kesalahan.

“Dengan rasa rendah diri saya mengaku bersalah keluar bersama wanita lain (Afifah Nasir) tanpa pengetahun isteri saya, Bella. Apa yang boleh saya katakan pokok tidak akan bergoyang kalau tiada angin. Saya juga meminta maaf kepada semua pihak yang terkena tempias dengan kejadian ini dan meminta agar tidak memanjangkan isu ini lagi,” katanya yang ditemui di majlis sidang media.

Bagaimanapun dakwaan yang dikeluarkan mengenai Aliff ‘membelasah’ atau ‘memukul’ isterinya adalah tidak benar sama sekali semasa pergelutan di sebuah pusat karaoke di Cheras pada Jumaat lepas.

“Isteri saya telah menarik balik dakwaan yang telah dibuat pada hari Jumaat lalu dan kami telah berdamai,” katanya.

Aliff turut enggan memanjangkan isu ini dan menceritakan apakah hubungan dan perasaan sebenarnya kepada Afifah, 24.

“Pengakuan itu hanya berhak diberitahu kepada Bella dan keluarga saya sahaja kerana ini masalah rumah tangga kami. Bagi pihak di sana, lebih baik jangan menegakkan benang yang basah dan mengaku sahaja kesalahan diri sendiri sebab masing-masing tahu kesalahan sendiri,” tambahnya lagi. (rtky/h/s)


Anis Al Idrus Dedah Perangai Suami Lepas Kahwin

Baru saja sebulan mendirikan rumahtangga nampaknya pelakon serta pengacara, Anis Al Idrus mengakui bahawa kini dia mulai sedar perangai sebenar suaminya. Akui baru dengan perkara tersebut, Anis dalam masa yang sama mengakui segan kadang kala dengan perlakuan suaminya itu.

“Sebelum kami kahwin, saya tak pernah tahu yang Rafzan pantang lihat barang bersepah. Apabila dah duduk serumah ini, barulah saya tahu itu perangai sebenar dia. Kadang-kadang segan juga saya apabila suami yang buat kerja-kerja rumah tapi dia memang suka melihat barang teratur mengikut kehendaknya,” kongsi Anis kepada mStar Online.

Sementara itu, pelakon berkenaan turut menyatakan perbezaan selepas berkahwin apabila dia sebelum ini lebih banyak menghabiskan masa sendirian kerana ibu bapa tinggal di Indonesia, mengakui sedikit pelik apabila sentiasa berteman.

“Saya dah biasa buat semua benda seorang diri. Mana tidaknya, saya anak tunggal dan mak ayah tak ada dekat Malaysia. Mereka tinggal di Indonesia. Dari kecil dah terbiasa, apabila kahwin ini rasa pelik pula ada orang teman. Tapi ianya sesuatu yang menarik sebab ada orang yang kita sayang sentiasa ada untuk kita,” katanya lagi. (rtky/s)


Aliff Syukri Balas Teguran Chef Wan

Jika sebelum ini isterinya sudah pun meluahkan perasaan buat suaminya hanya kerana makan di tepi jalan di luar negara, baru baru ini Aliff Syukri sendiri memuatnaik gambar mereka sekeluarga makan di atas meja selain turut menjelaskan situasi tersebut kepada Chef Wan.

Sebelum ini Chef Wan ada menyatakan pendapat dan tegurannya terhadap keluarga jutawan kosmetik tersebut yang makan di tepi jalan ketika berkunjung ke Switzerland. Namun jawapan yang diberikan Aliff adalah dalam nada yang merendah diri selain menceritakan situasi sebenar apabila mereka makan di tepi jalan.

“Kat sana kami berpindah rumah tumpangan sebanyak 4 kali termasuk travel ke Itali dan kembali ke Switzerland semula. Jadi disebabkan tu kami memang dah masak siap-siap dan rombongan kami sebanyak 2 kereta makan bersama. Tak ada apa yang memalukan dan saya bukan kedekut tapi saya rasa lebih rapat bila masak dan makan bersama”

“Buat idola saya dalam bidang masakan, Dato @chefwan58 (I love cook and I always watching you at tv) terima kasih atas teguran ini dan saya terima dengan fikiran yang terbuka dan saya upload khas untuk Dato Chef Wan ni kedai kebab yg saya makan secara beradab dan juga anda semua yg komen negatif mahupun positif sekiranya tindakan saya ni memalukan rakyat dan negara malaysia,” jelasnya dalam kenyataan tersebut.

Sementara itu, tambah Aliff, kebanyakan warga tempatan yang dijumpai mereka di sana sangat ramah selain sempat bersembang dengan mereka sepanjang beberapa kali mereka berhenti makan, termasuklah orang dari Malaysia sendiri. (rtky/s)


“Bella Sudah Maafkan Saya, Kami Mula Hidup Baru”

Penyanyi dan juga pelakon yang menjadi perhatian ramai sejak beberapa hari lalu, Aliff Aziz mengesahkan yang beliau sudah berdamai dengan isterinya selepas apa yang terjadi selain bersyukur sudah dibebaskan pihak polis.

“Ketika berjumpa Bella, saya terus minta maaf. Alhamdulillah dia memaafkan saya. Macam mana sekali pun saya tetap suaminya”

“Ingin dijelaskan juga saya bukan kaki pukul seperti dihebohkan. Saya tak memukul Bella pun. Malah dalam laporan polis, Bella tak cakap pun perkara itu. Bergelut dan belasah dua perkara berbeza”

“Memang betul saya buat salah, tapi dia tahu saya takkan sampai ke tahap itu. Berita tak betul seperti itu membuatkan Bella terkilan,” kata Aliff Aziz seperti dilaporkan Harian Metro hari ini.

Aliff Aziz juga mengatakan yang beliau akan mengadakan sidang media untuk menjawab segala pertanyaan media dan peminat dalam tempoh 24 jam.

“Saya berharap apabila berjumpa rakan media esok semua orang akan jelas dan faham,” ujarnya. (rtky/m)


Isteri Aliff Syukri Jelas Sebab Sebenar Makan Tepi Jalan

Baru baru ini, selain kisah Aliff Aziz, kisah jutawan kosmetik Aliff Syukri dalam masa yang sama turut menjadi perhatian gara gara makan bekalan di tepi jalan ketika berada di Switzerland. Malah perkara tersebut turut mendapat teguran daripada chef selebriti, Chef Wan.

Turut terkena tempias perkara tersebut pastinya isteri Aliff Syukri sendiri iaitu Shahida. Dalam muatnaik gambar di Instagram, Shahida meluahkan perasaannya selain turut menjelaskan apa yang sebenarnya dilalui mereka di sana sehingga membuatkan mereka memilih untuk makan di tepi jalan.

“So apa masalah korang yang tak berhenti nak mengeji. Untuk pengetahuan korange kat situ tak ada org lalu pun waktu kita org makan jadi nak malu sebab apa. Saya lagi malu kalau mengutuk orang tanpa tahu hal sebenar”

“Malas nak fikir nak puaskan hati korang semua. Esok-esok yang ada anak tu tau lah nanti jangan pandai mengeji jer. Akhir kata, semoga kita semua termasuk saya sendiri dijauhkan dari bersifat mengeji atau mengata,” tulisnya di laman sosial tersebut.

Apa pun, setiap individu mempunyai pandangan berbeza. Apa yang penting, semuanya dalam keadaan baik baik belaka. (rtky/s)


Kekasih Afifah Nasir Masih Setia, Tahu Perkara Sebenar?

Bagaikan tiada kesudahan, setelah Afifah Nasir terpalit dengan kontroversi bersama Aliff Aziz di pusat karaoke, kini teman lelaki Afifah yang dikenali sebagai Wan Ariff turut menjadi perhatian. Menyedari perkara tersebut, Wan Ariff mengeluarkan kenyataan di Instagram miliknya.

“Ya saya sudah tengok CCTV, malah sebelum artikel dan video tersebar. Tapi saya masih bersama dia (Afifah). Ia pasti ada alasan kan? Sabar,” ujarnya di laman sosial tersebut.

Tujuan Wan Ariff mengeluarkan kenyataan tersebut adalah kerana asakan pertanyaan tentang hubungannya bersama Afifah Nasir selepas kontroversi berlaku.

Selain itu, warga laman sosial turut dilihat meninggalkan komen yang rata ratanya menyatakan rasa tidak puas hati dengan tindakan kekasih Wan Ariff. Apa pun, jika benar apa yang dikatakan oleh Wan Ariff, sama samalah kita tunggu jawapan sebenar yang sehingga kini masih belum didedahkan. (rtky/s)


Alif Satar: Kami Berdua Individu Berbeza

Perasan juga di laman sosial media ada pihak yang masih keliru dengan apa yang terjadi buat pemegang nama Alif ini sehingga membuatkan Alif Satar tampil menjelaskan perkara yang sebenar. Tidak kurang juga ada yang berjenaka mengenai nama mereka yang sama malah turut dikaitakan dengan Aliff Syukri.

Semuanya bermula apabila nama pelakon dan juga penyanyi Aliff Aziz menjadi perbualan apabila dia didakwa memukul isterinya di pusat karaoke. Terkena tempias nama sama, Alif Satar menyatakan bahawa mereka sememangnya individu berbeza.

“Tiba masanya mereka di luar membezakan antara Alif Satar dan Aliff Aziz. Kami berdua individu yang berbeza… cuma mempunyai persamaan pada nama saja. Saya dapat tahu ada juga media keliru. Namun, secara tidak langsung, isu yang timbul membuka mata masyarakat dengan perbezaan kami”

“Saya enggan mengulas apa-apa mengenai insiden itu. Cuma saya ada memuat naik status di Insta Story semalam supaya tidak ada pihak yang keliru lagi,” katanya kepada BH Online.

Sementara itu, isu yang melibatkan Aliff Aziz dan juga Afifah Nasir ini juga turut mendapat reaksi daripada selerbriti tempatan seperti Che Ta dan yang paling terbaru, perbalahan di laman sosial oleh adik Neelofa iaitu Ameera Khan di Twitter. (rtky/s)


"Aliff Aziz Tak Sengaja Pukul Saya, Dia Bukan Kaki Pukul"

Biarpun dipukul dan ditinggalkan sendirian di bilik karaoke, Bella Astillah tidak berhasrat untuk berpisah dengan suaminya, Aliff Aziz kerana masih sayangkannya. Jelasnya, suaminya bukan seorang kaki pukul dan kejadian itu berlaku kerana pergelutan yang terjadi.

“Sepanjang kahwin, dia tak pernah pukul saya malah dia juga bertanggungjawab terhadap anak kami. Saya tidak terfikir untuk berpisah dan masih sayangkannya malah Aliff tidak pernah memukul saya seperti yang hebat diperkatakan sejak semalam”

“Sebaliknya apa yang berlaku pada hari kejadian hanyalah pergelutan dan dalam situasi itu secara tidak sengaja dia mencederakan saya. Saya masih sayangkan Aliff,” jelasnya kepada m Star Online mengenai sikap suaminya yang dikatakan panas baran dan kaki pukul.

Tegas mempertahankan suaminya, Bella memberitahu bahawa pergolakan rumah tangganya pada ketika ini berlaku hanyalah kerana hadirnya orang ketiga yang ingin meruntuhkan kebahagiaan rumah tangga mereka.

Baguslah jika masalah ini dapat diselesaikan dengan cara yang baik. Harap-harapnya Aliff berubahlah selepas ini, jangan jadikan peluang yang diberikan sia-sia pula. Siapa yang tidak sayangkan suami bukan. (rtky/w)


"I Hope I Don't Grow Up To Be A Whore Like You & Your Sisters"

Nampaknya apa yang terjadi antara Aliff Aziz dan isterinya, Bella Astillah telah merebak menjadi pengtengkaran di kalangan peminat dan ahli keluarga terdekat — nampaknya ada pihak luar yang berminat sama.

Dalam satu kemaskini melalui Twitter malam Ahad, adik kepada Neelofa iaitu Ameera Khan telah menyelar Afifah Nasir sebagai seorang mata duitan dan juga penipu. Bukan setakat itu sahaja, baca sehingga habis.

Afifah Nasir membalas sindiran Ameera Khan dengan mengatakan gadis itu tidak perlu masuk campur urusan mereka kerana masih bersekolah.

Ayat terakhir yang dibalas Ameera Khan boleh kami anggap sebagai paling tajam dalam sejarah perbalahan mereka yang terlibat dalam isu ini.

“I hope I don’t grow up to be a whore like you and your sisters. Amen to that,” ujar Ameera Khan.


“Kami Tiada Urusan Dengan Mereka Di Karaoke”

Jika sebelum ini Afifah Nasir mengeluarkan kenyataan kepada BH Online menyatakan bahawa dia dan juga Aliff Aziz berjumpa di pusat karaoke kerana urusan produksi, nampaknya perkara tersebut dinafikan sendiri oleh pengurus produksi drama yang mereka bintangi ketika ini.

“Kami tidak tahu apa yang mereka lakukan di luar lokasi penggambaran. Buat apa saya nak bohong. Ini urusan peribadi mereka dan pihak produksi tidak masuk campur. Malah kami juga tidak ada sebarang urusan dengan mereka di pusat karaoke itu kerana kami masih sibuk menghabiskan babak lain,” kata Kak Noi yang merupakan pengurus produksi.

Jadi apakah jawapan sebenarnya tujuan mereka berdua berjumpa jika pengurus produksi sendiri sudah mengeluarkan kenyataan sedemikian.

Tidak mengapalah, mungkin masa akan menentukan apakah sebenarnya yang terjadi malah pihak Afifah sendiri belum menjelaskan kisah sebenar lagi. Mungkin mereka mahu mencari chemistry dalam lakonan tapi teringat pula kata kata Nabila Huda, kalau berlakon tidak payah nak chemistry sangat. (rtky/s)


Atuk Curi Selfie Dengan Neelofa Tarik Perhatian

Kami pasti jika ada peminat mahu pun warga laman sosial lain yang sedia maklum dengan kehadiran Neelofa berhampiran mereka, pastinya akan ada yang mencari peluang untuk bergambar atau mungkin mengambil gambar Neelofa secara sembunyi sembunyi.

Kini mendahului dengan 4.9 juta pengikut di Instagram, pastinya kelibat dan juga kehadiran Neelofa akan menjadi perhatian. Baru baru ini, gelagat seorang atuk di laman Twitter yang sempat curi curi selfie berlatarbelakangkan Neelofa telah menjadi perhatian.

Secara kebetulan pula Neelofa dalam masa yang sama turut memandang tepat ke arah lelaki tersebut. Rata rata pengguna laman sosial menyatakan bahawa lelaki berkenaan sangat comel.

Semoga perkongsian berita ini mampu menceriakan petang Sabtu anda. Oh ya, jika anda masih tidak tahu bahawa ada selebriti diserbu isteri sendiri di pusat karaoke baru baru ini, boleh berkunjung ke sini. (rtky/s)


Suami Siti Saleha Mahu 11 Orang Anak, Serah Pada Rezeki

Cahaya mata pastinya merupakan salah satu impian bagi pasangan yang baru meniti kehidupan berkeluarga dan bagi suami Siti Saleha, Ahmad Lutfi, dia mengimpikan 11 orang cahaya mata. Namun bagaimanapun pasangan ini menyerahkan perkara tersebut kepada ketentuan Illahi.

“Saya mahu sebelas orang anak! Satu setiap tahun tetapi sebenarnya soal cahaya mata kami serahkan sepenuhnya kepada rezeki. Jika Allah ingin berikan kami anak awal, Alhamdulillah tetapi kami tidak merancang mengenai itu,” kongisnya kepada mStar Online.

Selain itu, sedia maklum mengahwini seorang pelakon, Lutfi dalam masa yang menyatakan bahawa dia kini semakin memahami perjalanan seni isterinya itu selain tidak menghalang Siti Saleha untuk meneruskan kerjaya sebagai pelakon.

“Dahulu masa mula-mula memang saya sukar sikit menyesuaikan diri malah saya cepat berasa jengkel apabila dia sering dikerumi peminat untuk bergambar. Tetapi lama kelamaan saya sudah biasa dan mula memahami kerjayanya dan ramai peminat menyayanginya”

“Sehinggakan sekarang saya pula jadi jurugambar untuk mengambil gambar peminat bersama Saleha… hahaha,” jelasnya lagi. Sementata itu, pasangan ini memilih untuk bercuti ke Pulau Mauritius namun ia terpaksa ditangguhkan kerana jadual mereka padat.

Semoga rumahtangga Siti Saleha dan suami bahagia hingga ke Jannah dan dipermudahkan segala urusan. (rtky/s)


Bella Astillah Enggan Anak Tak Berbapa

Melihatkan pelbagai reaksi di laman sosial semalam terhadap isu Aliff Aziz yang diserbu isterinya sendiri di pusat hiburan, rata rata komen yang ditinggalkan adalah sarat dengan emosi. Namun bagi isteri Aliff sendiri iaitu Bella Astillah, dia enggan dibuai perasaan.

“Kalau tanya soal hati, memang saya begitu terluka. Namun, saya melahirkan zuriatnya. Saya enggan terlalu dibuai emosi kerana tak mahu anak ini hidup tidak berbapa jika terlalu menurutkan rasa amarah”

“Rumah tangga kami pun masih baru dibina. Saya harap ada jalan penyelesaian terbaik dalam hal ini. Selagi boleh dipertahankan, akan saya lakukan,” katanya kepada BH Online.

Sementara itu menerusi rakaman temubual bersama Bella oleh Harian Metro, Bella menyatakan tujuan dia membuat laporan polis bukanlah di atas niat memburukkan suaminya namun kerana rumahtangganya diganggu.

“Sebenarnya saya report polis ni bukanlah nak kata saya ni dibelasah oleh suami, tak. Saya nak kemukakan, di mana rumahtangga saya dikacau. Ituu niat saya. Bukanlah saya nak cakap suami saya jahat, tak. Saya nak bagitau rumah saya begini disebabkan orang ketiga,” kongsinya lagi.

Jika Bella sendiri menyatakan keinginannya untuk mempertahankan rumahtangga yang dibina, semoga apa yang diimpikan olehnya itu akan tercapai. Bak kata Bella sendiri dalam video temubual tersebut, dia percaya bahawa tidak ada insan yang melakukan kejahatan selamanya. (rtky/s)


"Muda Tua Tak Penting, Tapi Jangan Rembat Suami Orang"

Nampaknya ramai di luar sana dalam tempoh 24 jam yang lepas tidak segan silu meluahkan pendapat mereka atas apa yang terjadi antara Aliff Aziz dan isterinya Bella Astillah — kecoh satu Malaysia.

Dalam satu kemaskini terbaru menerusi Instagram, Rozita Che Wan memuat naik petikan artikel yang memaparkan beliau bersama suami sebagai muka hadapan sebuah akhbar tempatan berkaitan isu kahwin suami muda.

Apa yang lebih menarik adalah caption yang hadir dengan gambar tersebut — Rozita Che Wan seolah olah memerli Afifah Nasir yang sehingga saat ini dilihat sebagai perampas suami orang dan perosak rumahtangga.

“Muda atau tua tak penting, yang penting jangan rembat laki orang, betui dak? Kita memang la jaga laki kita, tapi syaiton juga berleluasa. Harap harap jangan la sapa pulak dok rembat laki kami oiiiiii,” tulis Che Ta.

Keras juga sindiran isteri kepada Zain Saidin ini — maklumlah suami pula memang muda dan kacak serta digilai ramai, mestilah sentiasa ada mata mata wanita nakal yang sentiasa memerhati.

Jangan risau Che Ta, kami yakin Zain Saidin setia orangnya. (rtky/m)


Video Aliff, Afifah Nasir Berpimpin Tangan Tersebar

Masih lagi panas kisah Aliff Aziz yang memukul isterinya, Bella Astillah di pusat hiburan kerana setelah isterinya menyerbu lokasi berkenaan, kini tersebar pula video di laman sosial yang menunjukkan susuk tubuh lelaki dan wanita berpegangan tangan dan juga video pendek pertelingkahan yang berlaku.

A post shared by ROTIKAYA (@rotikaya) on Jul 28, 2017 at 7:10am PDT

Perkara tersebut menjadi lebih hangat apabila adik Anzalna Nasir iaitu Afifah Nasir didakwa sebagai wanita yang keluar dengan Aliff. Tidak cukup dengan dakwaan tersebut, kini tersebar sebuah video yang berkemungkinan dirakam daripada rakaman kamera litar tertutup di premis tersebut.

Selain itu, terdapat satu lagi rakaman video pendek yang mempunyi suara yang menyoal individu dipercayai di dalam bilik karaoke tersebut.

Selain itu, Anzalna turut menyuarakan pendapat bahawa apa yang tersebar kini hanyalah daripada satu pihak saja manakala Bella pula mempersoalkan apakah yang dilakukan oleh Afifah sehingga suaminya itu tergila-gilakan wanita tersebut.

Kita tunggu perkembangan terbaru kisah ini. Apa pun, semoga perkara ini dapat diselesaikan dengan tenteram. (rtky/s)


Chef Wan Tegur Aliff Syukri Makan Tepi Jalan Di Luar Negara

Sudah menjadi kebiasaan apabila jutawan kosmetik, Aliff Syukri dan keluarga membawa bekal ke mana saja mereka pergi. Namun kadang kala jika ikut kemampuan Aiff, sebenarnya boleh saja mereka cari tempat yang lebih sesuai untuk makan bekal bersama, tidak ada salahnya pun.

Baru baru ini, Aliff telah berkongsikan video di mana dia menjelaskan bahawa sebuah restoran tidak membenarkan mereka sekeluarga makan di tempat berkenaan walaupun dia memesan air. Nope Aliff, kadang-kadang perkara tidak boleh berlaku seperti yang kita mahukan.

Perkara tersebut seterusnya mendapat perhatian Chef Wan yang merasa kurang senang melihat perkara tersebut terjadi lebih lebih lagi Aliff membawa imej negara Malaysia ke luar sana. Kalau sudah namanya Che Wan, tiada berselindung teguran yang diberikan dan ramai yang setuju dengan kenyataan chef selebriti tersebut.

“You pun satu, mana satu restaurant yang kasi orang guna tempat mereka untuk makan dan beli air saja. Depa (mereka) berniaga macam you pasti la need the table for the guests. Why la makan anak beranak tepi jalan mcm tu”

“There so many park where you can find table to eat when u travel all over Switzerland. Saya pun dah berpuluh kali di sana….Aliff..Aliff!. It’s not good image to eat in public macam ni for Malaysia tau”

“You bukan tak ada duit punya orang Dato! Image as rakyat Malaysia mesti kita jaga bila abroad. Please, you need to stop this!” tegas Chef Wan di ruangan komen pada video tersebut.

Sementara itu, seperti biasa, perbalahan turut berlaku apabila ada pihak yang mempertahankan perbuatan Aliff namun tidak kurang yang menyifatkan Aliff bagaikan terlalu mencuba untuk menjadi rendah diri.

Apa yang penting, semoga Aliff sekeluarga selamat pulang ke Malaysia nanti. Mujurlah Malaysia masih banyak meja untuk dijadikan tempat untuk makan sebentar bersama keluarga dengan bekal yang dibawa. (rtky/s)


“Kalau Pihak Sana Bersalah Apa Patut Kita Buat?”

Selepas menerima kecaman tentang komen yang ditulis berkenaan pembabitan adiknya sebagai orang ketiga dalam kancah rumahtangga Aliff Aziz, Anzalna Nasir tampil memuat naik satu status di Instagram untuk menenangkan semua pihak.

Melalui kemaskini terbaru, Anzalna Nasir mendakwa beliau sedang menyiasat perkara ini untuk para peminat semua dan sekiranya adiknya Afifah Nasir bersalah, beliau mencadangkan supaya gadis itu bertaubat dan meminta maaf.

Dalam ayat yang sama, Anzalna Nasir juga meminta pandangan semua apakah yang harus dilakukan jika Bella Astillah yang bersalah dalam soal ini. Anzalna Nasir juga turut menggesa semua tidak hanya mendengar cerita dari satu pihak sahaja.

Berdasarkan apa yang ditulis Anzalna Nasir ini, nampaknya seperti ada kisah lain yang belum diketahui umum tentang pembabitan Afifah Nasir dalam rumahtangga Aliff Aziz dan Bella Astillah — kami sendiri tertanya tanya.

Semoga pihak Anzalna Nasir dan adiknya mampu keluar dengan cerita sebenar dari pihak mereka kelak. (rtky/m)


"Kata Tak Ingin Suami Saya Tapi Kantoi Juga Peluk Dekat Karaoke"

Memang panas kisah rumahtangga Aliff Aziz dan Bella Astillah hari ini. Terbaru Bella turut mendedahkan perangai suaminya yang berubah sejak bergandingan dengan pelakon, Afifah Nasir. Khabarnya ini bukanlah kali pertama Bella menghidu hubungan intim mereka.

BACA: “Perempuan Lepas Bersalin Lain Sikit Perangai Dia” – Anzalna Nasir

“Kru produksi drama ini pun tak sampai hati hendak membiarkan hati saya terluka dan kasihankan saya yang berbadan dua. Satu persatu saya mula dapat tahu kisah mengenai pelakon itu yang cuba menggoda suami saya”

“Saya pernah menghantar kiriman WhatsApp kepadanya dengan baik. Dia cakap, dia tak ingin pun dengan suami saya. Dia juga cakap sudah ada kekasih kacak. Tapi, akhirnya ‘kantoi’ juga di pusat karaoke”

“Kenapa dia sudah mempunyai teman lelaki yang kacak sanggup berbuat begitu, seolah-olah mahu merampas suami saya. Apalah yang dia buat sampai suami saya begitu tergila-gilakan dia,” jelasnya kepada Berita Harian Online.

Malah menurut Bella lagi, beliau turut mempunyai bukti paparan skrin perbualan, gambar mereka berpelukan serta berpegangan tangan mesra di premis karaoke tersebut. Sementara itu, Afifah sempat memberikan alasan yang boleh dikira klise ,mengatakan mereka hanya keluar atas urusan kerja. (rtky/w)


“Perempuan Lepas Bersalin Lain Sikit Perangai Dia”

Ekoran pembabitan adik beliau dalam kontroversi antara Aliff Aziz dan isterinya yang mengejutkan ramai pihak hari ini, Anzalna Nasir nampaknya mengambil peluang untuk memberikan kenyataan di Instagram beliau.

Menerima kecaman ramai selepas berita Afifah Nasir menjadi orang ketika dalam rumahtangga Aliff Aziz, ruangan komen Anzalna Nasir telah dihujani pelbagai reaksi dari para peminat dunia hiburan.

Namun komen dari Anzalna Nasir sendiri menarik perhatian kami di mana beliau seakan membela tindakan Afifah Nasir yang keluar bersosial dengan suami orang dan meletakkan isteri Aliff Aziz sebagai pesalah dalam isu ini dengan mengatakan ‘perempuan selepas bersalin memang lain sikit perangai’.

Komen Anzalna Nasir itu turut mengundang rasa kurang senang dari ramai peminat yang rata rata mahu pelakon itu berdiam diri dari mengeluarkan kenyataan yang boleh memakan diri kelak. (rtky/m)


Siti Saleha, Ahmad Lutfi Azhar Selamat Bergelar Suami Isteri

Setelah setahun berkenalan akhirnya Pelakon berdarah kacukan Siti Saleha 27, dan pasangannya Ahmad Lutfi Azhar 31, yang merupakan seorang pegawai kerajaan akhirnya telah selamat diijabkabulkan pada tepat jam 3.40 petang dengan sekali lafaz dan telah dinikahkan oleh bapa Saleha sendiri, Mohd Baharom Abdul Rahman dihadapan Imam Masjid Taqwa TTDI Jaya, Ustaz Mohd Fadlullah Md Noor dengan sekali lafaz.

“Syukur akhirnya semua dipermudahkan dan doakan agar kami terus bersama di dunia dan akhirat. Terima kasih kepada semua yang sudi hadir dan memeriahkan majlis kami pada hari ini,” kata pelakon 7 Hari Mencintaiku itu.

Dalam pada itu, Ahmad Lutfi menyerahkan 7 dulang hantaran berbalas 9 dulang hantaran daripada pihak pengantin perempuan. Manakala mas kahwin pula sebanyak RM 500. Namun, wang hantaran dirahsiakan.

Majlis yang dihadiri kira-kira 200 tetamu berlangsung di TPC Kuala Lumpur dalam suasana meriah dan sederhana serta dimeriahkan lagi dengan kehadiran rakan- rakan media. Manakala majlis resepsi akan berlangsung pada keesokannya iaitu pada 29 Julai 2017, dengan tema pilihan mereka Rustic Romantic. (rtky/h)


Aliff Aziz Pukul Isteri Dalam Pantang

Isteri masih dalam pantang namun sudah berani keluar ke pusat hiburan bersama wanita lain. Itulah perkara yang terjadi kepada pelakon dan juga penyanyi Aliff Aziz. Perkara tersebut disahkan sendiri oleh Bella Astillah, seperti yang dilaporkan oleh Harian Metro.

“Dia marah apabila saya merakam gambarnya bersama wanita itu dan merampas telefon bimbit di tangan saya. Ketika itu kami bergelut manakala telefon saya dipegang oleh wanita terbabit yang cuba memadam bukti itu”

“Akibat pergelutan itu saya luka di dahi dan lutut,” katanya. Menurut Bella, dia sudah mengetahui bahawa suaminya itu mempunyai hubungan dengan wanita berkenaan sejak hamil lagi namun memaafkannya pada Ramadan lalu.

“Saya dapat tahu Alif ada wanita lain ketika sarat hamil. Sudah banyak kali ‘kantoi’. Walaupun sedih saya memaafkan dia pada Ramadan lalu. Bagaimanapun saya tidak sangka, mereka masih keluar berdua meskipun wanita itu tahu saya kini dalam pantang”

“Saya juga sudah menasihati wanita itu supaya tidak mendekati alif lagi tetapi dia tidak peduli. ?Malah, dia menegaskan sudah mempunyai teman lelaki dan Alif yang mencarinya. Saya ada bukti mereka menjalin hubungan termasuklah perbualan di aplikasi WhatsApp,” jelasnya.

Selain itu, Bella juga menyatakan bahawa wanita berkenaan merupakan adik kepada seorang pelakon wanita terkenal dan sering menggoda suaminya di set penggambaran drama Izinkan Aku Mencintaimu.

Memetik laporan Harian Metro lagi, Ketua Polis Daerah Cheras, Asisten Komisioner Chong Kok Sin berkata, dalam kejadian kira-kira 4.30 petang, isteri penyanyi itu yang masih dalam pantang ke premis terbabit bersama ibunya sebelum menemui lelaki berkenaan bersama seorang wanita dalam satu bilik karaoke.

Well nampaknya Bella sendiri pun sudah tidak tahan dengan perangai suami. Kesabaran pun ada batasannya bukan tapi harap sangat Bella dapat mengawal diri dan perasaan lagi lagi ketika masih berada dalam pantang ini. (rtky/s)


Hannah Delisha Terima Mesej & Gambar Lucah

Nama Hannah Delisha mula melonjak naik melalui drama Mencintaimu Mr Photographer namun apa yang tidak sedap didengarnya adalah apabila dia mengakui menerima banyak kiriman gambar dan mesej berbaur lucah di Instagram.

“Sejak drama ini ditayangkan di saluran Astro Ria, ruangan Direct Massage (DM) Instagram dihujani pelbagai mesej. Ada antaranya gambar dan mesej lucah dan tidak kurang juga yang meluahkan perasaan cinta”

“Namun saya tak layan pun semua mesej itu kerana bimbang mereka bertindak lebih lagi. Jadi, jadi terbaik saya buat tak tahu saja. Lagi satu, kalau saya membalas mesej itu nanti mereka akan terus berharap saya terus melayan mereka,” jelasnya kepada Harian Metro.

Namun bagi Hannah, dia tidak mudah melatah selain tidak mahu terlalu mengambil pusing perkara sedemikian malah turut berterima kasih kepada peminat yang sentiasa memberikan komen positif dan kata-kata semangat. (rtky/s)


“Jangan Jadi Bodoh Piang, Begitulah Orang Melayu!”

Bengang dengan tindakan sesetengah pihak tidak bertanggungjawab menggunakan gambarnya tanpa kebenaran selain memberikan informasi palsu, pelakon Izreen Azminda bertindak menghebahkan perkara tersebut melalui laman Instagramnya.

Menurut Izreen, perkara tersebut tidak sepatutnya terjadi memandangkan pihak yang menggunakan gambarnya itu sebenarnya turut menipu pengguna.

“Tolong jangan guna gambar saya sewenang-wenangnya untuk perniagaan sendiri. Tindakan akan diambila jika pihak anda tidak memadam gambar saya dengan segera”

“Ini juga peringatan buat Instagram lain yang mengambil kesempatan untuk mengaut keuntungan. Jangan jadi bodoh piang! Gitulah orang Melayu, duduk baik baik tak mahu! Nak jugak cari pasal dengan orang, kenapa pun tak tau!,” tegasnya di laman sosial tersebut.

Mentang mentanglah wajah Izreen kini sudah semakin flawless, nampaknya wujud sesetengah pihak yang mempromosikan perniagaan mereka dengan menggunakan wajah pelakon wanita ini. Apa yang sebenarnya, Izreen telah menggunakan Meeracle Gemstone Beauty.

Meeracle Gemstone Beauty adalah produk pertama di Asia yang menggunakan batu permata sebagai bahan asas dikenali sebagai formula gemstone membantu Izreen mendapatkan kulit yang lebih mulus, anjal dan juga awet muda. Malah wajah Izreen yang kusam sebelum ini turut beransur pulih.

Jadi jangan lepaskan peluang tawaran menarik sempena ulangtahun kedua produk Meracle Gemstone Beauty yang berkesan dan menambah keyakinan ramai penggunanya ketika ini.

Sekiranya anda ingin mengetahui dengan lebih lanjut tentang Meeracle, ikuti Facebook mereka atau klik saja di sini.


Datuk Vida Cabar Datuk Siti Nyanyi I Am Me

Bukan mudah untuk menepis bahang lagu I Am Me nyanyian Dato Vida ketika ini lebih lebih lagi lebih ramai pihak yang tampil membuat parodi lagu berkenaan. Malah baru baru ini, pelakon Fasha Sandha juga dilihat turut menyanyikan semula lagu tersebut.

“Saya tak sangka ramai buat video parodi I Am Me, ini membuktikan orang ramai menerima lagu nyanyian saya ini.
“Sekarang saya nak seru Siti (Nurhaliza) bawa lagu saya ini… tapi boleh ke dia? Saya nak tengok I Am Me versi Datuk Siti pula,” katanya kepada mStar Online.

Sementara itu, berkongsikan kisah lagu berkenaan, dia mengakui bahawa pada mulanya bimbang sekiranya lagu tersebut tidak akan mendapat perhatian atau tidak mencapai tahap yang diinginkannya.

“Mulanya saya bimbang andai lagu ini dan nyanyian saya tidak mencapai tahap yang saya inginkan. Jadi saya terpaksa ambil risiko. Tapi alhamdulillah tak sangka ia meletup dan jadi viral di seluruh dunia. Nampaknya pertaruhan saya menjadi,” katanya. (rtky/s)


Wajah Kusam & Tembam, Ini Cara Catriona Ross Kembali Ayu

Usaha untuk menurunkan berat badan bukanlah sesuatu yang mudah namun dalam masa yang sama, ia bukanlah perkara yang mustahil. Apa yang pasti kekuatan mental sangat penting dalam memastikan berat mampu turun dan tidak menganggu kehidupan seharian.

Bagi pelakon Catriona Ross, dia mengambil masa 5 bulan untuk menurunkan berat badan sebanyak 17 kilogram. Malah perubahan bentuk badan dia juga dapat dilihat melalui perbezaan gambar.

Menurut Catriona, antara aktiviti yang dilakukannya sepanjang proses dia menurunkan berat badan tersebut ialah mendaki gunung, berenang, mengamalkan pemakanan seimbang dan bersih.

Sementara itu, apa yang pasti, perubahan yang dialami Catriona juga bukan setakat berlaku di bahagian badan malah turut melibatkan wajahnya. Jika dulu, pelakon ini ternyata mempunyai wajah yang tembam dan kusam namun kini segalanya berubah.

Melalui penggunaan MEERACLE GEMSTONE BEAUTY, ternyata perkara tersebut dapat diatasi oleh Catriona.

Jika anda masih ragu-ragu, jom lihat sendiri video pendek di bawah ini bagaimana Meeracle Gemstone Beauty yang juga merupakan produk pertama di Asia yang menggunakan batu permata sebagai bahan asas dikenali sebagai formula gemstone membantu Catriona mendapatkan yang lebih mulus, anjal dan juga awet muda.

Berikut pula merupakan testimoni sebenar pengguna Meeracle Gemstone Beauty. Betul nampak perubahan dan pastinya menambahkan keyakinan si pemakai.

Malah sempena ulangtahun kedua produk ini, mereka juga turut menawarkan promosi terbaik buat anda!

Betul-betul berkesan bukan apa yang dikongsikan oleh Catriona? Perubahan bermula daripada diri anda sendiri dan sekiranya anda ingin mengetahui dengan lebih lanjut tentang Meeracle, ikuti Facebook mereka atau klik saja di sini. Kami kongsikan juga beberapa lagi gambar Catriona Ross ketika ini.


"Ramai Pelakon Baru Hanya Kejar Populariti"

Bila bercerita tentang lakonan, memang tidak dapat dinafikan bahawa Nabila Huda mampu membawakan watak dengan sangat menjadi. Namun luahan hati Nabila terhadap pelakon baru yang dipetik daripada mStar Online ini rasanya ramai yang setuju. Malah bagi Nabila sendiri, ada sesetengah daripada mereka hanya mengejar populariti.

“Sekarang ramai pelakon baru yang hanya kejar populariti dan letak harga yang tidak sama dengan kualiti lakonan mereka. Kadang-kadang ada juga saya tertonton drama Melayu kerana anak saya peminat drama Melayu, namun saya jadi tertekan melihat lakonan mereka”

“Dulu masa saya mula dalam bidang ini drama pertama Blok 404 saya terima bayaran RM600 sahaja, itu sudah termasuk promosi seluruh negara. Tapi lama kelamaan harga itu akan meningkat mengikut kualiti kerja kita. Bayaran adalah soal kedua. Insya-Allah akan meningkat mengikut tahap kualiti kita,” kongsinya.

Walaubagaimanapun, menurut Nabila Huda, dia tidak berhadapan dengan masalah sekiranya perlu berlakon bersama dengan pelakon baru dan sentiasa bersikap terbuka.

“Saya terbuka sahaja jika berlakon dengan pelakon-pelakon baru tapi mereka terbuka ke untuk bergandingan dengan saya? Alhamdulillah, setakat ini semua yang digandingkan dengan saya adalah yang berbakat dan berpengalaman,” katanya lagi. (rtky/s)


Norlia Ghani Berlakon Demi Rezeki, Tanggung Anak Sakit

Nama ibu kepada pelakon Rusdi Ramli iaitu Norlia Ghani baru baru ini menjadi sebutan dan juga tohmahan sesetengah warga laman sosial yang merasakan bahawa pelakon veteran ini lebih baik bertaubat daripada berlakon tanpa mengetahui perkara sebenar mengapa wanita ini menggagahkan diri untuk mencari rezeki.

“Biarlah apa orang nak kata… sebab tak semua orang tahu artis veteran ni bukan hidup senang. Orang luar ingat semua artis tu kaya. Yalah… kita ni bila keluar rumah kena pakai cantik-cantik sebab kita artis tapi belum tentu kita ada duit”

“Saya masih lagi tinggal menyewa. Sebulan kena bayar sewa dalam RM1,000 lebih. Saya ada mohon rumah PPR (rumah pangsa Projek Perumahan Rakyat) dah sekian lama tapi sampai sekarang tak dapat. Nak harapkan anak-anak, memang mereka ada bantu tapi mereka pun ada keluarga sendiri. Takkan kita nak minta duit anak-anak pula?,” kongsinya kepada mStar Online.

Tambah Norlia, dia kini tinggal bersama seorang anak lelakinya yang tidak mampu bekerja kerana sakit dan sementara itu Rusdi Ramli tidak pernah melepaskan tanggungjawabnya membantu ibunya itu.

“Alhamdulillah… pada usia sekarang saya masih sihat, kuat. Saya bersyukur banyak-banyak dan soal rezeki juga saya serahklan kepada Tuhan. Pada usia sebegini jangan ingat saya tak fikir ‘di sana’ (kematian) tetapi rezeki, tetap perlu dicari,” luah pelakon ini.

Semoga Norlia terus tabah dan dilimpahkan rezeki. Mahu buat macam mana, platform sosial media sekarang ini membuatkan orang bebas berkata kata sampai kadang kadang lupa cermin diri sendiri. Bertabah sajalah dalam mengharungi hidup di zaman sebegini. (rtky/s)


Liyana Jasmay Kini Bertudung Litup

Mengakui sudah lama menyimpan hasrat untuk berhijrah yakni bertudung, pelakon dan penyanyi Liyana Jasmay akhirnya mengambil keputusan untuk meneruskan niat baiknya itu baru-baru ini setelah berkongsikan perkara tersebut kepada ibunya.

“Sudah lama saya berfikir untuk mengambil keputusan ini (bertudung). Tetapi hari ini, ia akhirnya terdetik di hati dan saya juga panjangkan hal ini kepada mama. Mama menyambut baik dan berkata, kalau hati bulat ingin berbuat begitu, maka teruskan,” katanya kepada BH Online.

Sementara itu dalam masa yang sama, Liyana juga turut berkongsikan gambarnya berhijab di Instagram dan perkara tersebut mendapat pujian dan sokongan daripada peminatnya.

Jika dilihatkan gambar tersebut, tidak mustahil sekiranya dalam masa terdekat Liyana akan mengeluarkan jenama tudung sendiri. Apa pun tahniah kepada Liyana di atas perubahan ini dan semoga segala perancangan berjalan dengan lancar. (rtky/s)


Ujian Darah Bukti Siti Nurhaliza Kini Hamil?

Khabar angin tentang kehamilan penyanyi tersohor negara, Datuk Siti Nurhaliza bukan perkara baru yang menjadi topik perbualan peminat di media sosial dan baru baru ini ianya kembali diperkatakan.

Lebih menarik, ada pihak mendakwa yang mereka telah melihat sendiri hasil ujian darah individu bernama Siti Nurhaliza Tarudin yang mengesahkan pemilik darah itu kini hamil antara empat dan lima minggu.

Sebuah pusat perubatan dan pihak makmal yang menjalankan ujian terhadap sample darah kononnya milik individu bernama Siti Nurhaliza Tarudin akan menyiasat bagaimana maklumat berhubung kehamilan itu bocor.

Dalam kenyataan kepada pihak Kosmo! hari ini, suami Datuk Siti Nurhaliza meminta spekulasi berhubung berita itu dihentikan dan hanya mendoakan yang terbaik dalam usaha mereka untuk menimang cahaya mata sendiri. (rtky/m)


"Sanggup Mereka Sunting Nama Saya Jadi Lelaki"

Siapa tidak kenal dengan ahli perniagaan berjaya, Nur Sajat. Biarpun ramai yang kagum dengan pencapaiannya namun jantinanya masih menjadi persoalan ramai. Terbaru sekeping gambar menunjukkan maklumat peribadinya yang membuktikan dirinya lelaki mula tersebar.

“Ini bukan kali pertama saya mengalaminya. Sebenarnya mereka ini tak ada kerja dan terlalu ‘kreatif’ hingga sanggup menyunting nama. Bagi saya tindakan mereka seperti tak ada kemajuan dalam diri. Biarlah mereka terus berkata, saya malas nak ambil peduli”

“Bagi saya, setiap yang positif saya ambil untuk memotivasikan diri saya dan terus menjadi lebih baik, manakala segala yang negatif adalah teladan untuk saya lebih berhati-hati,” jelasnya kepada Harian Metro mengenai maklumat dirinya yang didakwa lelaki tersebar.

Terdahulu gambar tersebut yang menunjukkan nama sebenar Sajat adalah Muhammad Sajjad Kamaruz Zaman berserta dengan gambarnya sekali terpampang di media sosial. Malah ini bukanlah kali pertama cubaan orang ramai untuk membuktikan dirinya adalah berjantina lelaki.

Selain menjalankan perniagaan barangan kosmetik, Sajat juga telah mengeluarkan koleksi pakaian Hari Raya yang dikenali sebagai RTW Sajat. Namanya mula dikenali apabila sering memuat naik video aksi seksi di Instagram dan membeli banglo lama Datuk Aliff Syukri. (rtky/w)


"Itu Instagram Saya, Terpulanglah Saya Mahu Tulis Apa"

Sesiapa yang mengikuti perkembangan Fasha Sandha di Instagram pasti tahu beliau sering meluahkan apa yang terbuku di hati. Tetapi nampak gayanya, tindakannya itu sedikit sebanyak mengundang rasa tidak senang peminat yang menganggap beliau mempergunakan peminatnya di laman sosial.

“Itu Instagram saya, jadi terpulang kepada saya untuk menulis apa sahaja yang saya rasa dan kalau ada tidak boleh terima boleh unfollow. Pada saya ia tidak menjadi kesalahan untuk meluahkan perasaan kita di laman sosial dan bukannya hanya menunjukkan perkara yang baik sahaja”

“Saya jenis orang yang tahu baik dan buruk sesuatu tindakan yang diambil dan saya okey saja dengan apa orang hendak kata kerana sudah lali. Saya tak baca komen negatif tetapi kalau ada orang maklumkan kepada saya barulah saya akan sekat mereka,” jelasnya kepada m Star Online.

Bagaimanapun Fasha tidak pernah sesekali mengambil pusing tentang kritikan haters kepadanya kerana menganggap Instagram merupakan ruang peribadinya untuk berkongsi. Malah beliau tidak merasakan keterbukaannya menulis menjadi kesalahan dan tidak berkongsi perkara baik saja.

Kalau masih ingat ketika pertengkaran kecil diantara beliau dan Nora Danish juga, Fasha lebih terbuka berkongsikan rasa hatinya di laman sosial berbanding Nora. Mungkin dengan cara itu beliau berasa lebih dekat dengan peminatnya ketika berkongsikan sesuatu. (rkty/w)


"Masih Budak Tapi Sudah Berani Hantar Gambar Lucah"

Mengerikan tetapi lebih sedih mendengar kisah yang dikongsikan Farahdhiya apabila diganggu oleh budak bawah umur yang menghantar gambar lucah kepadanya. Sampai begitu sekali beraninya budak-budak sekolah zaman sekarang, malah katanya ini bukanlah kali pertama berlaku.

“Memang geram sebab di usia semuda itu mereka sudah berani menghantar gambar lucah pada saya. Takde rasa hormat langsung. Yang guna akaun palsu memang banyak tetapi yang lebih berani menggunakan akaun peribadi dan ambil gambar menampakkan sebahagian alat sulit dan muka mereka”

Dengan pelbagai kejadian jenayah yang berlaku sekarang, apa lagi yang membabitkan kaum wanita, Farahdhiya lebih selesa mengambil langkah berjaga-jaga dengan memandu sendirian. Malah penggunaan media sosial juga digunakan sebijaknya bagi mengelakkan kejadian tak diingini.

“Saya mengambil langkah untuk tidak akan menaiki perkhidmatan Grab Atau Uber atas sebab-sebab keselamatan dan saya lebih selesa untuk memandu sendiri. Entahlah, kadang-kadang saya tak faham kenapa orang perlu nak check in kat mana-mana mereka berada,” katanya kepada m Star Online.


“Saya Tiada Masalah Dengan Wanita Bertudung”

Muncul dengan video (yang telah pun dipadam) perkongsian kisah tentang dirinya berhadapan dengan wanita bertudung baru baru ini, Uqasha Senrose menjelaskan kepada portal Media Hiburan bahawa dia masalah dengan wanita yang menutup aurat.

“Seperti yang saya jelaskan dalam video, beberapa hari lepas saya ke Kelantan dan ketika di stesen miyak, berlakunya satu kejadian salah faham di antara saya dan seorang pemandu perempuan”

“Sebenarnya, saya tak mahu komen panjang tentang isu ini tetapi ingin saya jelaskan saya tiada masalah langsung dengan sesiapa. Saya tiada niat buruk dan mahu netizen mengambil pengajaran dalam kisah saya,” katanya.

Sementara itu, menurut Uqasha dia kesal kerana wanita bertudung biasanya dikaitkan dengan tingkah laku lemah lembut namun berbeza pula dengan apa yang dihadapinya.

“Sejak saya muat naik memang ada beberapa pihak yang terasa hati dengan saya. Tetapi jujur saya kata saya tiada niat untuk komen fizikal/penampilan seseorang. Malah saya memang tiada masalah langsung dengan gadis bertudung”

“Cuma itulah, saya agak kesal bila gadis bertudung yang selalunya dikaitkan dengan perwatakan lemah lembut dan berbudi biacara boleh bertidak seperti itu,” luahnya. (rtky/s)


Catat Rating Tinggi, Atomic Blonde Bakal Pecah Panggung!

Melihatkan rating yang tinggi diberikan oleh laman web di luar negara terhadap filem ini, ternyata Atomic Blonde mempunyai daya tarikan yang tersendiri. Untuk pengetahuan anda, Atomic Blonde merupakan sebuah filem penuh aksi di mana teraju utamanya adalah seorang wanita.

Kami kongsikan dengan trailer pendek filem tersebut di akhir artikel ini, tapi sebelum itu, kami ingin kongsikan beberapa perkara menarik tentang filem ini.

Bila anda baca, baru anda tahu keperitan pelakon-pelakon filem ini mengharungi pelbagai cabaran dalam memberikan aksi yang terbaik.

Okay, David Lietch ini merupakan pengarah filem John Wick dan juga Deadpool 2 yang akan datang. Tengok barisan filem yang arahannya sebelum ini pun kita dah tahu memang confirm akan ada aksi patah leher punya.

Ya, betul. Filem ini diungguli oleh oleh pelakon ternama Hollywood, Charlize Theron yang membawakan watak Lorraine Broughton. Jaga-jaga, aksi Charlize dalam filem ini bukan main main!

Selaku watak utama sebuah filem yang penuh dengan aksi dan ingin mendapatkan babak aksi dengan meyakinkan, Charlize Theron perlu menghadiri latihan kira-kira 2 bulan setengah. Namun nasib tak menyebelahinya kerana kakinya terseliuh. Selain itu beliau juga terpaksa melakukan pembedahan akar gigi.

Apa anda akan rasa jika brek tangan kereta yang anda naiki tiba tiba tidak berfungsi? Itulah yang dihadapi pelakon lelaki filem ini, James McAvoy. Nyaris terlibat dalam kecederaan serius, pelakon berkenaan berjaya memberhentikan kenderaan tersebut dengan melanggar dinding.

Bukan mudah bukan untuk menghasilkan filem aksi penuh berkualiti? Jom layan trailer pendek filem Atomic Blonde ini. Rasa sesak nafas bila tengok leher lelaki penjahat itu terjerut.


Puteri Aishah, SM Faisal Hanya Kawan Biasa?

Mula dikenali melalui gambarnya ketika bertugas sebagai guru sementara dan dikenali sebagai Cikgu Aishah, kini empunya nama sebenar Puteri Aishah dikhabarkan sedang hangat bercinta dengan Pengerusi Eksekutif, Naza World Group of Companies iaitu Datuk SM Faisal SM Nasimuddin.

“Saya kenal SM Faisal menerusi kawan baik saya iaitu Yana. Kami memang dah kenal lama dan saya rapat dengan keluarga dia. Manakala Yana dan Faisal pula sepupu dekat dan kebetulan masa kami keluar bersama, dia ada ajak Faisal sekali. Dari situ saya kenal dan berkawan dengan dia”

“Sejujurnya, memang tidak ada hubungan istimewa pun sebab kami baru berkawan. Saya tak nak sorok apa-apa daripada peminat dan apa yang saya kongsi bukan nak tunjuk yang kami ini bercinta atau pasangan kekasih,” katanya kepada mStar Online.

Tambahnya, melalui penjelasan tersebut dia berharap agar orang ramai tidak salah faham malah sempat menyatakan bahawa wanita lain di luar sana masih berpeluang untuk mengenali dan mendekati Faisal.

Sementara itu bagi peminat tegar Puteri Aishah, mereka mengharapkan yang terbaik selain ada yang sudah terbayang wajah comel anak Aishah dan juga Faisal. Laju betul imaginasinya pun. Bawa bersabar belaka ya, ‘kawan biasa’ dulu’kan Aishah kata. (rtky/s)


"Norman Hakim, Memey Suhaiza Memang Dicipta Bersama"

Hubungan baik diantara Norman Hakim dan Abby Abadi bukanlah sesuatu yang baru, walaupun masing-masing sudah mempunyai kehidupan lain. Terbaru Norman bersama isteri, Memey Suhaiza telah membuat kejutan buat Abby sempena ulangtahun perkahwinan bekas isterinya.

Menerusi Instagram, Abby telah berkongsikan video dimana Norman hadir bersama isteri sambil membawa sebiji kek dan membuat kejutan itu sekaligus meraikan ulangtahun perkahwinan kali kedua mereka. Apa yang menarik perhatian adalah ucapan Abby buat bekas suaminya.

“Terima Kasih ‘Cinta’ untuk segalanya. Kau berikan lagi kesempatan ini. Saya malu dan tak suka diraikan. Mohon Norman dan Memey jangan buat lagi. Apapun Oman dan Memey memang diciptakan untuk bersama. Saya pinjam dulu sebab masa tu Memey kecil lagi,” tulisnya menerusi Instagram.

Rata-rata kenyataan itu telah menimbulkan reaksi terharu di kalangan peminat apabila melihat hubungan akrab diantara mereka biarpun sudah berpisah. Ramai yang memenuhi ruangan komen, mendoakan kebahagiaan buat Abby dan suami serta Norman dan isteri agar bahagia berpanjangan.

Kalau tidak silap ketika Abby mengalami keguguran sebelum ini juga, Norman hadir memberikan kata-kata semangat serta sokongan buat bekas isterinya. Terharu pula melihat bagaimana mereka menjaga hubungan biarpun sudah tidak bersama, semoga ianya menjadi inspirasi buat orang lain. (rtky/w)

Terima Kasih 'CINTA' Untuk segalanya..Kau berikan lagiiiii kesempatan ini… ?? . Sy malu & tak suka diraikan Mohon @normanhakim_786 & @memeysuhaiza Jangan buat lagi ? Apapun 'Tengkiuuuuu' hehe Oman & Memey Memang diciptakan utk bersama Sy pinjam dulu Sebab masa tu Memey kecik lagi hahahahaa ?? Suamiku @jaiezzany muahciked ? . Doa bagi jadi trip kita ke Koh Sa mui k hehehe #AsyikNakBerjalanJeKerja #PantangLaAbbyyyyyOoiii ? .

A post shared by Mencari redha ALLAH (@abby_abadi112) on Jul 16, 2017 at 9:14am PDT


"Saya Masih Menunggu Jodoh Yang Belum Tiba"

Selagi belum bergelar isteri, selagi itulah soalan mengenai jodoh harus dihadapi Mira Filzah. Jelasnya beliau juga seperti wanita lain, mengimpikan perkahwinan yang indah. Pun begitu bagi Mira, masa itu akan tiba jua dan dirinya tidak perlu terdesak untuk mencarinya.

“Saya tidak pernah tolak untuk berkasih-kasihan, saya juga tidak tolak untuk ke jinjang pelamin. Cuma jodoh saja belum tiba. Barangkali perjalanannya tersekat akibat kesesakan jalan raya. Saya teringin akhiri hubungan cinta dengan baik, tetapi masih menunggu”

“Tidak guna mendesak membuat keputusan demi kesenangan hati pihak lain. Saya percaya masa itu akan tiba jua, cuma bukan sekarang. Lagipun, tiada apa yang perlu dirahsiakan apabila bergelar anak seni. Lambat-laun peminat dapat hidu juga dengan siapa saya berkawan,” katanya kepada Harian Metro.

Dalam masa yang sama, Mira menafikan dakwaan mengatakan dirinya sengaja menyorokkkan kisah cinta kerana risau namanya akan tenggelam. Malah katanya, pada masa ini beliau masih menantikan calon suami yang terbaik untuk dirinya dan enggan terlalu memikirkannya.

Terdahulu Mira pernah dikaitkan dengan pelakon, Zizan Razak selepas beberapa kali bergandingan di dalam drama dan filem. Bagaimanapun masing-masing tidak pernah berbicara lanjut mengenainya, malah mereka menerima gosip tersebut sebagai usikan peminat sahaja. (rtky/w)


Diana Danielle Perjelas Sebab Raya Berasingan Dengan Suami

Gara gara menyambut Aidilfitri berasingan baru baru ini, pelakon Diana Danielle menjelaskan perkara tersebut sebenarnya bukanlah memberi gambaran bahawa rumahtangga mereka sedang berantakan.

Jelas Diana kepada BH Online, dia terpaksa menyambut raya berasingan kerana ibunya menghidap demam denggi dan tahap kesihatan ibunya ketika itu menghalang mereka untuk beraya bersama.

“Seperti Farid, raya takkan bermakna jika ibu saya tidak sihat dan sekiranya tiada orang yang menjaganya. Anak pula gembira beraya di Kedah dan mereka mempunyai ramai sanak-saudara yang menyayangi mereka”

“Ia bukan (berlaku) seperti dakwaan ramai kerana tiada sebarang masalah terjadi antara kami. Saya cuma menjalankan tanggungjawab sebagai anak, itu saja. Saya percaya, orang lain akan buat benda yang sama kepada ibu mereka,” katanya. (rtky/s)


"Kenapalah Orang Melayu Suka Mengutuk, Saya Gurau Saja"

Sebagai selebriti terkenal memang lumrah dikecam dengan perkara yang remeh termasuk Datuk Aliff Syukri. Menerusi Instagram, Aliff sempat meluahkan rasa sedih kerana dikritik gara-gara bergurau beliau mempunyai jam tangan mahal berjenama Rolex tempoh hari.

“Kenapalah orang melayu ni suka mengutuk. Saya bergurau saja pasal jam rolex tu pun boleh jadi isu gara-gara makan di lantai cuba tengok balik video tu. Kalau korang tau dan biasa ke oversea tau lah kenapa saya buat macam ni”

“Saya pergi by group lebih 13 orang kalau 12 hari nak makan kat luar mahu 70k-100k untuk makan saja jadi tak salah kan kalau saya nak berjimat,” luahnya menerusi akaun Instagram mengenai kecaman yang diterimanya.

Dalam pada yang mengeji, ramai juga yang masih menyokong Aliff dan menasihatinya supaya mengabaikan sahaja mulut jahat diluar sana yang sentiasa mencari kesalahan orang lain. Ada juga yang bangga dengan peribadi Aliff yang bersahaja dan rendah diri walaupun di negara orang.

Terdahulu Aliff telah memuat naik sebuah video menunjukkan beliau sedang menjamu air tangan isteri yang dibekalkan lalu berhenti di tepi jalan untuk berhenti makan. Dalam masa yang sama Aliff sempat lagi bergurau dengan haters yang mengutuknya dengan menunjukkan jam tangan mahal beliau.

Seperti biasa terus panas telinga orang Malaysia mendengarnya dan terus mendakwa sikap Aliff yang terlalu riak menunjukkan kekayaannya. Pelbagai komen panas lagi ditujukan buat usahawan ini. Apapun empunya badan juga berkata ianya gurauan, jadi janganlah serius sangat! (rtky/w)


Zizie Izette Bakal Sambut Cahaya Mata Kembar

Tahniah kami ucapkan kepada pelakon Zizie Izette kerana bakal menimang cahaya mata tidak lama lagi. Berusaha merahsiakan perkara tersebut, Zizie akhirnya berkongsikan berita gembira itu di akaun Instagramnya.

Lebih mengujakan lagi apabila Zizie turut menyatakan bahawa cahaya mata hasil perkahwinannya bersama Datuk Bung Moktar Radin itu juga adalah kembar. Perkongsian gambar Izette yang menampakkan baby bump ternyata membuatkan peminat tidak sabar menantikan kehadiran cahaya mata pasangan ini.

Gembira dengan berita tersebut, peminat dalam masa yang sama turut mendoakan agar Zizie sentiasa berada dalam keadaan terbaik menjelang kelahiran yang dijangkakan pada bulan Disember atau Januari nanti.

Apa pun, semoga Zizie selamat menyambut kelahiran bayi kembarnya selain dipermudahkan segala urusan. (rtky/s)


“Pakai Tudung Labuh, Tapi Tunjuk Penumbuk!”

Jika anda sedang membaca apa yang kami kongsikan ini, ketahuilah bahawa video yang dikongsikan Uqasha Senrose mengenai situasi dirinya berdepan dengan wanita bertudung labuh telah pun dipadam.

Dalam perkongsian video pendek tersebut, Uqasha menyatakan bahawa dia dalam perjalanan untuk balik ke kampungnya di Kelantan dan dalam perjalanan tersebut, Uqasha telah berhenti di sebuah stesen minyak.

“Dah habis Sha isi minyak, Sha slow slow nak keluar and there’s one car pancung depan Sha mengejut dan Sha brek mengejut. Bila kita brek mengejut, kita tengoklah kereta kat depan tu. So perempuan tu pakai tudung labuh, tunjuk penumbuk nak ajal gaduh”

“So Scha ni dengan niat yang baik turun kereta nak mintak maaf. Bila kita nak mintak maaf tu, dia ingat kita nak attack dia. So dia cepat cepat keluar handphone, kononnya nak viralkanlah, kononnya kita nak attack attack dia,” jelasnya dalam video tersebut.

Tambahnya dalam video itu lagi, Uqasha turut memohon agar wanita di luar sana saling hormat menghormati dan tidak tunjuk gangster sangat. Setakat ini belum ada lagi cerita dari pihak wanita di sebelah pihak lagi. Namun semoga perkara ini dapat jadi iktibar kepada semua. (rtky/s)


"Saya Lebih Bahagia Fikir Soal Kerja Daripada Cinta"

Rimas masih dikaitkan dengan kisah cinta lama biarpun sudah berpisah, Neelofa enggan lagi menoleh pada kehidupan lalu dan ingin mencari kebahagiaan sendiri. Dalam masa yang sama, usahawan berjaya ini juga sudah malas melayan tanggapan negatif peminat terhadapnya.

“Apa yang saya inginkan sekarang adalah kebahagiaan diri, dan soal lain saya tolak ke tepi. Dulu, saya memang mencari apa yang sangat diinginkan dalam hidup. Namun, tiada maknanya juga apabila berduit, mempunyai populariti dan hidup dalam limpahan kemewahan jika hati tidak bahagia”

“Saya belajar mengenal diri, apa yang membuatkan saya suka dan bersedih. Hari ini, datang apa saja dugaan, saya tetap gembira dengan hidup saya. Saya lebih bahagia memikirkan soal kerja,” jelasnya kepada Berita Harian Online berhubung dengan perkara terbabit.

Selain itu, Neelofa juga turut meluahkan rasa sedih apabila kisah peribadinya sewenangnya dijaja hingga menimbulkan pelbagai spekulasi terutama kisah cintanya dengan dengan Fattah Amin. Pun begitu, beliau tidak mahu memikirkan lagi soal itu dan ingin membuka lembaran baru.

Semoga Neelofa terus tabah menghadapi dugaan sebagai insan seni, memang banyak mata memandang selagi bergelar artis popular. Kalau Neelofa pun sudah move on, rasanya peminatnya juga sudah boleh berbuat perkara sama. (rtky/w)


Lisa Surihani, Suami Belajar Perkara Baru Didik Anak

Ini merupakan pengalaman kali pertama Lisa Surihani dan juga suami berhadapan dengan perangai anak pertama mereka yang mahukan perhatian. Mengakui patah hati dengan kejadian yang berlaku, dalam masa yang sama Lisa turut belajar perkara baru sebagai ibu bapa.

“Masa mula-mula dahulu dia memang sayangkan dan rapat dengan Yusof tetapi selepas dia melihat saya menyusukan adiknya, Yahaira mula berubah sikap. Dia sering menangis apabila nampak saya menyusukan Yusof dan meragam untuk mendapatkan perhatian saya dan suami”

“Saya tidak mahu Yahaira berasa sedih begitu kerana dia rasa seperti diketepikan. Situasi itu benar-benar buat saya patah hati kerana saya dalam dilema kerana perlu memastikan Yusof mendapat perhatian dan diberikan susu badan,” katanya kepada mStar Online.

Tambah Lisa, secara perlahan-lahan dia mula belajar untuk membahagikan masa agar tiada di antara mereka merasakan seperti tidak penting dan mendapat kasih sayang sama rata.

Hasilnya, Yahaira mula menerima Yusof dengan baik. Malah perkara tersebut turut mengajar Lisa bahawa penjagaan dan didikan anak adalah berbeza dan perlu mengikut situasi mereka sendiri.

“Alhamdulillah walaupun masih kecil tetapi nampaknya dia sudah mula memahami bahawa Yusof adalah adiknya. Sekarang Yahaira lebih rileks dan mula menerima Yusof dan tidak mahu lepas pula,” kongsinya. (rtky/s)


Syafiq Kyle Mahukan Lakonan Berkualiti

Gara gara babak lentok Syafiq Kyle di atas dada pelakon wanita, Hannah Delisha, drama yang dibintangi dua pelakon ini mendapat kecaman di laman sosial. Ada komen yang menyifatkan drama tersebut mengenepikan nilai murni agama Islam.

Malah penonton juga turut membandingkan Syafiq dengan pelakon lelaki lain yang berlakon tanpa bersentuhan. Sementara itu menurut Syafiq Klye sendiri, apa yang dilakonkannya itu adalah untuk memenuhi kehendak jalan cerita berkenaan.

“Saya ada teori saya sendiri dan ada juga drama yang saya tak pegang langsung. Kita ikut skrip dan penonton boleh bersuara jangan bersentuh, itu… ini, tetapi mereka tak ada kuasa untuk menilai saya siapa, Hannah siapa atau director siapa kerana kita masing-masing tahu apa yang kita kerjakan,” jelasnya.

Boleh tahan juga baca komen di Instagram tersebut. Mentang-mentanglah Syafiq Kyle bukan pelakon favourite, habis dihentamnya. Kalau drama lain bukan main menjulang, nak peluk pun no problemlah. Tapi apa nak buat, laman sosial adalah tempat bebas untuk semua orang melepaskan amarah dan tunjuk diri lagi bagus selain serta menjadi laman untuk meluahkan pendapat masing masing. (rtky/s)


Zulin Aziz Hormati Ahya Rosli Sebagai Kawan Rapat

Jika sebelum ini Zulin Aziz enggan bercerita lanjut mengenai hubungannya bersama anak pelakon wanita, Normah Damanhuri iaitu Ahya Rosli, melalui BH Plus, pelakon ini mendedahkan sendiri apakah konflik yang berlaku di dalam hidupnya di atas dakwaan tersebut.

“Sejak keluar cerita kami rapat, saya menerima pelbagai mesej peribadi daripada peminat wanita di laman sosial. Ada yang menganggap saya perasan dan syok sendiri.

“Mereka juga menganggap kami tidak sesuai sebagai pasangan, malah cuba membanding-bandingkan saya dengan wanita lain. Saya bukan teman wanita Ahya dan antara kami, tidak pernah membuat apa-apa pengakuan”

“Ramai yang takut mendekati kerana mereka tahu saya dan Ahya rapat. Ada juga yang menyangka, kami sudah bertunang. Jatuh saham saya. Terus-terang, saya masih solo dan sedia membuka hati untuk dikenali lelaki,” kognsinya kepada portal berita tersebut.

Sementara itu, menurut Zulin, dia juga berharap agar wanita wanita di luar sana yang sering menghantar mesej peribadi di Instagram tidak usah risau kerana dia dan juga Ahya tidak mempunyai sebarang ikatan.

“Saya tidak kisah jika nanti Ahya mempunyai pilihan hati. Saya juga tidak perlu simpati kerana kami tidak pernah ada ikatan. Jadi, kepada wanita di luar sana yang sering menghantar mesej peribadi di akaun Instagram saya, hentikan perbuatan itu,” tegasnya. (rtky/s)


"Level Hang Ni Patut Tengok Drama Melayu Saja"

Bagi sesiapa yang mengikuti perkembangan Janna Nick di Instagram pasti tahu beliau sering membuat review filem-filem yang ditayangkan di panggung wayang. Terbaru Janna ada memberikan komen mengenai filem Dunkirk arahan Christopher Nolan yang baru sahaja ditayangkan.

“Ai tengok cerita Dunkirk dah nak habis dah. Ai tengok cuba digest sampai Ai rasa Ai macam kebodohan teruk. Lepas tu Ai decide untuk tidur Ai bangun tidur sambung tengok lagi tapi masih buntu. So Ai tak mahu bagi bintang dekat cerita ini. Kalau boleh elakkan tengok,” tulisnya di Instagram.

Rata-rata ramai yang memuji filem ini, apalagi diarahkan oleh pengarah yang tidak asing lagi di Hollywood. Jadi kritikan pedas Janna telah mengundang kecaman peminat filem ini. Kata mereka, lebih baik Janna tengok sahaja drama Melayu yang lebih sesuai dengan pemikirannya.

Sementara itu, menyedari dirinya dikecam teruk, Janna sempat memuat naik kenyataan di Twitter memohon maaf terhadap komen pedasnya itu. Apa yang pasti, masing-masing mempunyai citarasa yang berbeza, mungkin itu adalah pendapat ‘jujur’ beliau cuma tidak kena dengan tempatnya saja. (rtky/w)


Izreen Azminda Mahu Bakal Suami Yang Bertanggungjawab

Mengakui sedikit malang dalam bab percintaan, namun pelakon Izreen Azminda sama sekali tidak pernah berputus asa untuk mendirikan rumahtangga. Namun untuk perkahwinan yang akan datang, dia berharap bakal suaminya adalah orang yang mampu meringankan kerjanya ketika ini.

“Saya tidak boleh duduk senang lenang kerana komitmen sangat tinggi tambahan pula saya seorang yang bekerja untuk menanggung anak dan keluarga. Setiap bulan saya perlu membayar rumah, kereta, keperluan anak dan tanggungjawab kepada ibu bapa dan jika saya tidak rajin bekerja siapa akan bayar semua itu?”

“Anak pula semakin membesar jadi saya tidak boleh malas dan perlu fokus bekerja untuk memastikan keperluan mereka dapat saya lunaskan walaupun saya perlu berkorban banyak perkara,” katanya dipetik daripada mStar Online.

Tambahnya lagi buat ketika ini dia masih belum berjumpa sesiapa yang betul betul menerima dirinya dan keluarga seadanya.

“Saya bukannya memilih apatah lagi berangan-angan mencari orang kaya sebagai suami tetapi jika saya ingin berkahwin biarlah lelaki itu nanti dapat meringkan beban saya”

“Jika berkahwin nanti saya masih perlu bekerja kuat seperti sekarang dan dia pula menjadi beban saya, jadi apa gunanya saya kembali berumah tangga?,” jelasnya. (rtky/s)


‘Kawan Rapat’ Luah Rasa Rindu Pada Fasha Sandha

Mengakui hubungan kawan dengan seorang lelaki sebelum ini berjalan dengan baik, Fasha Sandha dalam masa yang sama turut menyatakan bahawa dia belum lagi sampai pada tahap bercinta.

“Saya berkawan rapat tetapi belum ke arah bercinta cuma sekarang fasa hubungan itu dah berani cakap rindu. Tetapi apabila dia cakap rindu saya tidak terus balas, kenalah jual mahal sikit… hahaha”

“Hendak kata hati sudah dimiliki pun belum lagi cuma saya selesa berkawan dengannya. Dia sukakan kanak-kanak dan anak-anak saya adalah keutamaan saya melebihi segalanya. Alhamdulillah dia terima anak-anak saya dengan baik dan itu antara sebab membuatkan saya selesa dengannya,” jelas Fasha kepada mStar Online.

Jika sudah serasi, apa salahnya bukan jika Fasha meneruskan hubungan kepada ikatan yang sah dan pastinya perkara tersebut akan mendapat sokongan setia pelakon wanita ini. (rtky/s)


"Saya Tak Fikir Soal Kahwin Lagi Sekarang"

Kalau masih ingat dulu Emma Maembong pernah meluahkan sikap Kamal Adli yang tidak pernah menyuarakan niat untuk berumah tangga. Biarpun kini mereka lebih terbuka menunjukkan kebahagiaan, namun masih ramai mempersoalkan sejauh mana hubungan mereka.

“Tiada perkembangan baru nak dikongsi mengenai saya dan dia. Kami masih bersama. Cuma pada ketika ini, masing-masing ingin memberi tumpuan untuk masa depan. Saya tak fikir soal kahwin lagi buat masa ini. Saya hanya ikut rentak hidup dan tiada tekanan”

“Jika diikutkan, orang pun sudah tidak hiraukan kisah huungan kami. Saya pernah mengeluarkan kenyataan, selagi tiada kenyataan rasmi atau status dikongsi di laman sosial atau saya sendiri bercakap mengenai kahwin, memang tiadalah,” jelasnya kepada Berita Harian Plus.

Tegasnya jika sesuatu berita itu tidak dikeluarkan secara rasmi dari pihaknya maka berita itu hanyalah gosip semata dan tidak benar. Sebelum ini pasangan ini pernah dikatakan hampir putus hinggakan Kamal secara terbuka memohon maaf kepada Emma atas kesilapannya.

Malah soal jodoh bukanlah kali pertama menjadi persoalan peminat kerana hubungan yang sudah lama terjalin diantara mereka. Apapun mungkin Emma dan Kamal memerlukan sedikit masa sebelum melangkah ke fasa perkahwinan. Doakan sahaja yang baik-baik buat mereka ya. (rtky/w)


Eizlan Yusof Beri Peluang 2 Tahun Untuk Kembali Berumahtangga

Berhasrat untuk mendirikan rumahtangga selepas dua tahun menduda, Eizlan Yusof bagaimanapun meletakkan satu jangka masa untuk kembali berkeluarga. Jika tidak, dia akan melupakan terus hasrat tersebut.

“Sekarang saya sudah mula keluar bersosial untuk berjumpa orang baharu. Insya-Allah kalaulah ada jodoh saya mahu kahwin dalam masa setahun dua ini. Masa saya sudah singkat jika ingin memulakan keluarga baru, ia mestilah dalam tempoh dua tahun ini sahaja”

“Jika tidak ada dalam tempoh dua tahun ini terpaksa lupakan sahaja. Bagi saya perkahwinan ada dua jenis iaitu dengan wanita muda yang mahukan keluarga baru atau berstatus ibu tunggal”

“Jika ibu tunggal tidak perlu tergesa-gesa kerana perkahwinan itu adalah atas dasar saling melengkapi antara satu sama lain,” jelasnya kepada mStar Online.

Sementara itu, dalam masa yang sama Eizlan turut menyatakan bahawa dia masih trauma dengan kegagalan rumahtangganya sebelum ini selain turut berhati hati memilih pasangan. Eizlan dan bekas isteri, Vie Santie Harun berkahwin pada 2007 dan bercerai 2015. Mereka dikurniakan tiga cahaya mata. (rtky/s)


“Yang Kutuk Saya Tu, Ada Tak Jam Rolex?”

Jika sebelum ini Aliff Syukri pernah makan bersila di lapangan terbang, kini jutawan kosmetik tersebut sekali lagi berkongsi video perkara yang lebih kurang sama ketika dia bercuti di Switzerland.

Terliur jugalah tengok bekal yang dibawa Aliff. Katanya hidangan yang ada di depan mereka adalah air tangan dia dan juga isteri. Lebih menarik, nampak gayanya Aliff macam main terjah saja makan di kawasan yang sedikit lapang, asal boleh duduk dan letak lauk pauk.

Bagaimanapun Aliff sempat bergurau mengenai haters yang sentiasa ingin mencari kesalahan dan mengutuknya. Sempat menunjukkan jam jenama Rolex yang baru dibeli serta cincin berlian 4 karat, Aliff sempat bergurau mengenai orang yang mengutuknya.

“Takpelah, korang nak kutuk aku, kutuklah aku nak makan kat mana pun. Yang penting aku pakai cincin berlian 4 karat, aku pakai jam Rolex, baru beli ni. Kutuk kutuk, takpe. Kutuk lagi selagi mampu”

“Korang yang kutuk kutuk tu ada tak jam Rolex-nya? Takde, kan? Jahatlah, gurau je,” kata Aliff dengan nada bergurau. Seperti biasa, bersepah jugalah komen yang mengutuk perbuatan Aliff namun dilihat lebih ramai berpihak kepadanya.

Ada pihak yang boleh menerima gurauan tersebut namun ada juga yang mempertikaikan kata kata Aliff. Apa pun, semoga keluarga Aliff sihat belaka sepanjang percutian mereka. (rtky/s)


3 Sebab Penghawa Dingin Ini Jadi Buruan Orang Ramai

Bukan mudah untuk memilih penghawa dingin yang betul betul berkualiti di pasaran ketika ini lebih lebih lagi apabila melibatkan ruang yang lebih besar. Peka dengan perkara tersebut, Toshiba hadir dengan penghawa dingin terbaru iaitu Toshiba Inverter Air Conditioner – siri Best Fan (BF).

Okay, tak mahu bebel panjang panjang, kami kongsikan terus 3 sebab mengapa penghawa dingin ini menjadi buruan orang ramai. Memang untung betul siapa yang dapatkan penghawa dingin ini.

Bila kita bercakap mengenai penghawa dingin, pastinya kita mahukan penghawa dingin yang cepat menyejukkan ruang dan dengan siri BF ini, aliran udaranya mampu untuk menyejukkan sehingga 17 meter (bagi modal 2.0HP sahaja). Ini pastinya sangat sesuai untuk ruang yang lebih luas.

Biasa tak dengar penghawa dingin bunyi kuat gila bila nak sejukkan bilik yang besar dengan cepat? Dengan Toshiba, perkara ini tidak akan terjadi kerana mereka beroperasi dengan senyap. Bising bising nanti ganggu pula nak buat kerja seharian, bukan?

Melalui teknologi Toshiba yang memberi fokus kepada keselesaan pengguna, penghawa dingin ini juga menitikberatkan kebersihan udara selain turut mengurangkan penggunaan tenaga elektrik. Malah dengan sistem Double Clean, hayat penggunaan pengahawa dingin ini juga mampu bertahan lama di samping memberikan udara yang bersih sepanjang masa.

Jika anda berminat untuk mengetahui lebih lanjut tentang penghawa dingin ini, lawati saja laman web mereka, www.toshiba.com.my dan jangan lepaskan peluang anda untuk mendapatkannya selagi stok masih ada.


“Sebagai Pelakon, Tak Payahlah Nak Cipta Chemistry Sangat”

Pelbagai cara untuk seseorang pelakon itu mencipta keserasian dalam sesuatu drama mahupun filem. Ada yang perlu berjumpa dan keluar lepak bersama pasangan untuk mencari keserasian supaya apabila tampil beraksi di set lakonan akan mewujudkan perasaan yang seolah-olahnya mereka itu sedang bercinta.

Namun, pelakon yang telah memenangi anugerah pelakon wanita terbaik (FFM28) menerusi filem Munafik, Nabila Huda mempunyai pandangannya yang tersendiri dalam mewujudkan keserasian dalam sesebuah drama yang dilakonkannya itu.

“Pada saya untuk mencipta sesuatu chemistry itu, bila dapat skrip tu kita kena study dan fahamkan skrip itu. Chemistry akan muncul bila direktor cakap action itu automatically akan ada. Sebenarnya bila kita faham watak itu, kita dah boleh sampaikan secara senang”

“Sebabnya kita ini seorang pelakon, maknanya kita pergi sebagai pelakon apa-apa watak kita boleh bawa. Bukan pergi set bawa badan, pose, selfie, dan berjuta-juta like,” katanya yang ditemui di Majlis Sidang Media Drama Dendam Aurora.

Tambahnya lagi, kononnya seseorang pelakon yang ingin mewujudkan keserasian atau chemistry itu untuk mendapatkan perasaan yang dikatakan ‘real’ adalah mereka yang sebenarnya ingin bercinta.

“Sebagai seorang pelakon tak payahlah kita nak mencipta chemistry sangat. Bila saya fikir balik apa perlu kita mencipta chemistry ini? Untuk bersama berduaan untuk mendapatkan perasaan. Perlu ke untuk bersama ciptakan perasaan cinta itu. Itu bukan cipta perasaan cinta, itu memang kau orang nak bercinta,” katanya sambil berseloroh.

Nabila Huda turut berkata, cinta lokasi itu akan berlaku sekiranya seseorang pelakon itu mempunyai niat yang lain.

“Cinta lokasi ini semua tak ada, profesional sahaja. Bila kita nak cipta benda tu sebenarnya mereka ada niat lain. Bila pengarah kata action, baru kita boleh cakap ya, dia suami kita dan apabila cut, macam biasa baliklah perangai masing-masing, move-on,” katanya lagi. (rtky/h)


Izara Aishah Tak Bimbang Saham Jatuh Selepas Kahwin

Tidak dinafikan ada sebilangan populariti selebriti yang seakan menurun selepas berkahwin namun bagi Izara Aishah, dia tidak pernah bimbang dengan perkara tersebut selain jelas dengan apa yang diimpikan dalam duni seni.

“Saya realistik dalam apa yang dilakukan. Dalam hidup ini, saya percaya kita dicipta untuk berpasang-pasangan iaitu melalui perkahwinan. Saya juga percaya rezeki ada di mana-mana. Peminat juga bijak menilai pelakon kesayangan tidak kira sama ada sudah berstatus bujang atau berkahwin”

“Minat berlakon takkan terhakis. Cuma mungkin selepas berkahwin nanti, saya harus jadi lebih peka dengan status diri.
Saya selama inipun bersikap selektif dalam menimbang watak. Jadi, prinsip itu akan kekal,” jelasnya kepada BH Online.

Apa pun, semoga segala perancangan Izara dalam kehidupan dapat berjalan dengan lancar selain dipermudahkan segala urusan. (rtky/s)


Fathia Latiff Mohon Maaf Buka Tudung

Baru-baru ini kecoh seketika apabila Fathia Latiff dilihat membuka tudung ketika duduk bersebelahan dengan seorang jejaka yang didakwa sebagai kekasihnya. Enggan dirinya terus dikecam, Fathia menafikan status jejaka itu dan menjelaskan dirinya selesa tidak bertudung ketika bersama keluarga.

“Lelaki yang berada di sebelah saya itu bukanlah kekasih saya seperti didakwa netizen dalam satu portal hiburan yang memuat naik gambar terbabit. Dia adalah salah-seorang saudara saya. Waktu itu saya berada di majlis rumah terbuka ahli keluarga dan ramai saudara-mara turut hadir”

“Apabila berada di samping mereka, saya lebih selesa untuk membuka tudung. Percayalah gambar itu tidak menggambarkan diri saya sebenarnya. Ia juga tidak bermakna saya tidak mahu memakai tudung. Daripada mengecam, lebih elok mendoakan saya,” katanya kepada portal Malaysian Digest.

Menerusi laporan Harian Metro, Fathia turut memohon maaf andai tindakannya yang membuka tudung tidak disenangi peminat. Namun jelasnya lagi, beliau tidak mengetahui bagaimana gambarnya tidak memakai tudung ketika meluangkan masa bersama saudara boleh tersebar ke laman sosial. (rtky/w)


Kerana Video I Am Me, Datuk Seri Vida Dicop Seperti Badut

Tidak dinafikan lagu terbarunya, I Am Me memang menjadi fenomena di laman sosial kini sampaikan yang terlantar koma bertahun lama boleh bangun untuk menutup radio. Memang hebat penangan lagu itu! Tetapi disebalik kejayaan itu, Datuk Seri Vida akui terguris dengan kritikan peminat yang melampau.

“Kadang-kadang saya terkasima dengan perkataan yang tak terjangka akan keluar. Ada yang kata saya badut, Oh My God, itu adalah sesuatu yang paling menyakitkan hati, tapi nak buat macam mana mereka tak memahami saya. Syok sendiri apa, saya kena berkarya cara saya”

“Tak boleh duduk diam dengan benda yang stereotype atau benda yang sama. Saya sukakan sesuatu yang berlainan, itu cara saya sebab tu kadang-kadang orang kata saya trend setter, saya leading, ada kata saya idealis, Alhamdulillah,” katanya kepada m Star Online.

Meskipun terus mendapat kecaman peminat, namun Datuk Vida tidak pernah serik untuk tampil dengan pelbagai kelainan bagi melariskan produk kecantikkannya. Jelasnya ini bukanlah kritikan pertama yang dihadapinya, namun kadang kala hati tetap terguris dengan kata-kata nista peminat.

Apapun semoga Datuk Vida terus tabah dan kuat untuk terus menjadi usahawan berjaya. Mungkin pelik dan kelakar video yang dihasilkan tetapi itulah tujuannya supaya dapat menarik minat peminat yang menontonnya, lagi bagus bila sudah menjadi viral seperti sekarang. (rtky/w)


Elfira Loy Pelik Ramai Persoal Kahwin Dengan Sufian Suhaimi

Membuat keputusan untuk menamatkan zaman bujangnya pada usia muda, nampaknya ramai mempersoalkan tindakan Elfira Loy memilih Sufian Suhaimi sebagai calon suami. Selain didakwa mereka tidak serasi, ada juga yang menganggap usia Sufian yang terlalu muda untuk membimbing Elfira.

“Kenapa perlu lengahkan sesuatu perhubungan apabila kedua-dua pihak berasa selesa dan keluarga pun merestui. Saya rasa sudah tiba masanya untuk melanjutkan hubungan ini daripada bercinta lima hingga enam tahun dan apa-apa boleh berlaku ketika itu”

“Saya sudah bersedia dan sepatutnya semua wanita pun perlu berbuat demikian. Barang kali mereka melihat Sufian masih remaja tetapi dia sebenarnya sudah matang. Mereka belum bercakap dengannya dan mengetahui bagaimana corak pemikirannya,” jelasnya kepada Harian Metro.

Tempoh perkenalan yang singkat diantara mereka juga turut dipertikaikan kerana merasakan Elfira layak mendapat lelaki yang lebih baik dan matang berbanding Sufian. Terdahulu, pada awal bulan Julai lalu, keluarga Sufian telah menghantar rombongan merisik Elfira berserta sebentuk cincin.

Malah dikhabarkan juga pasangan ini bakal mendirikan rumah tangga pada tahun depan, namun tarikh pasti masih belum ditetapkan lagi. Buat Elfira, abaikan sahaja kritikan negatif. Tidak faham juga dengan mereka ini, kahwin cepat salah, kahwin lambat pun salah. (rtky/w)